Cara Mudah Buat Stok Pati Kurma Untuk Sahur, Confirm Tak Lapar Sampai Berbuka!

Kurma merupakan antara buah atau makanan yang berada dalam kelompok ‘superfood’. Makanan yang yang tergolong dalam superfood ini menurut kajian ternyata mempunyai khasiat yang tinggi terutama sekali ketika kita berpuasa. Memang tidak sah kalau tak ada buah kurma!
Sempena dengan bulan Ramadan yang bakal tiba, sangat sesuai untuk anda membuat persiapan pati kurma yang bukan sahaja boleh dibuat air minuman, malah pati ini juga sesuai untuk digunakan dalam masakan. Sudah pastinya dengan mengamalkan makanan sunnah Rasulullah ini, kita dapat mengekalkan tenaga berpuasa walaupun kali ini suasananya agak berbeza. Memang tahan lapar bila makan kurma tau!

CARA BUAT STOCK PATI KURMA
Stock pati kurma untuk sahur. Campur dgn susu & ready utk minum. Minum ni je pon dah cukup untuk bertahan sampai berbuka. Dalam masa sama boleh kurus. Selamat berpuasa semua.
1) Buang biji & basuh kurma

2) Stim 20min

3) Blend sampai hancur

4) Simpan dlm bekas & boleh letak dlm fridge

5) Campurkan 2 sudu pati kurma & susu (any susu yang sedap di tekak masing-masing). Ready untuk minum. Boleh jugak campur madu, badam, kismis etc.

Selamat mencuba dan selamat berpuasa!
Sumber: Nadiah Latfi


Resepi Swiss Tart Blueberry & Strawberry, Cair Di Mulut!

Swiss Tart Blueberry atau Tart Strawberry merupakah salah satu jenis kuih raya yang mendapat permintaan ramai. Bukan sahaja digemari oleh kanak-kanak, kuih tart ini juga sesuai dimakan tidak kira umur. Jika kita lihat di pasaran, ada juga beberapa jenama biskut yang mengeluarkan swiss tart ini. Jadi, apa kata sambutan raya kali ini kita buat pula swiss tart berintikan jem blueberry atau strawberry. Lebih puas kan?
BAHAN-BAHAN SWISS TART BLUEBERRY

-250 gm butter
-85 gm sugar aising (sis kurangkan jd 70 gm, tak suka manis sangat) – pukul manja-manja bagi sebati

-Jem blueberry dan strawberry

CARA-CARA
1.Dah rupa ini kan…masukkan geng tepung 170 gm tepung gandum dan 170 gm tepung jagung

2.Ha gini..kacau sebati…lepastu buh chocolate rice 1/4 cawan, tak buh pon tak apa..tak usah dipikirin sangat

3.Guna benda ni ya

4.Buh la dalam piping beg gini..mudahkan?

5.Lepastu…putar…ha putar. Macam buat huruf e kecik tu.

6.Tekan tengah sikit..sebab nanti nak buh filling

7.Macam ni ya..jangan buh sikit sangat lak..nanti bila bakar dia kecut..so buh la agak-agak timbul gitu

8.Yang ni filling strawberry… Bakar ikut suhu masing-masing, dah putih gebu tu masak la tu…sis guna suhu 200 / 20 minit

9.Siap!

Sumber: Suraya Md Don


Resepi Talbinah Barli, Beri Manfaat Kepada Seribu Masalah Kesihatan Termasuk Depresi

Talbinah adalah makanan yang diperbuat daripada tepung gandum, biasanya dibuat dengan menambah susu dan madu atau juga serbuk barli kering. Dinamakan talbinah, kerana ia mempunyai persamaan dengan susu (al-laban), iaitu kerana sifatnya yang lembut dan putih.
Melalui perkongsian resepi dari Puan Mastura Rashid, dia sering mengamalkan memakan talbinah yang diperbuat dari barli. Menurutnya, talbinah merupakan penawar semula jadi dirinya yang dapat membantu menstabilkan mood dan emosi.

Baca juga: Resepi DIY Tepung Penaik, Hanya Guna 3 Bahan Mudah Yang Ada Di Dapur!
BANTU STABILKAN MOOD & EMOSI, RAWAT KESEDIHAN & DEPRESI

Semalam buat air barli. Harini saya buat talbinah dari barli yang dah masak semalam dan ini juga antara best natural remedy saya.

Setiap kali rasa down, saya akan makan talbinah kerana ia membantu stabilkan mood dan emosi saya selepas itu. Dalam perubatan islam, talbinah berkhasiat untuk merawat kesedihan dan depresi, seperti yang Rasulullah SAW sarankan.
Mudah je nak buat kalau kita dah masak barli. Talbinah ni pun saya buat dari barli yang dah dimasak semalam.
RESEPI TALBINAH BARLI
BAHAN-BAHAN:
Gambar hiasan: Google.

3 sudu besar barli dimasak semalaman.
2 cawan susu segar / fullcream.

BAHAN TABURAN:
Gambar hiasan: Google.

Kekacang
Buah kering (kranberi, tin, kiwi, aprikot)
Pisang
Madu

CARA PENYEDIAAN:
1. Scoop 3 sudu besar barli
2. Tambah 2 cawan susu segar atau fullcream
3. Kisar hingga hancur
4. Masak dalam pot kecil dengan api perlahan. Tak perlu tambah apa-apa pemanis, garam atau bahan penyedap.
5. Okeh nampak je susu nak mendidih, terus tutup api ya.
6. Masa nak makan, barulah saya akan tabur dengan kekacang, buah kering (kranberi, tin, kiwi, aprikot), pisang dan sedikit madu.
TIPS SEKIRANYA BARLI TIDAK DIMASAK:
1. Kalau belum masak barli, boleh blend halus biji barli mentah dan masak dengan susu segar atau full cream.
2. Nampak susu nak mendidih, terus tutup api.
FUNGSI-FUNGSI BARLI:
Gambar hiasan: Google.
Dalam perubatan cina, fungsi barli bagus untuk perut, limpa dan peparu. Mereka yang ada demam, batuk, fungsi perut kucar kacir, eloklah amalkan barli.
1. BOLEHKAH MAKAN BARLI WAKTU MENGANDUNG & MENYUSU?
Ada yang tanya, boleh tak makan barli waktu mengandung dan menyusu? Dalam perubatan cina, barli tak boleh dimakan ketika mengandung.
 Tapi saya makan dan amalkan hampir setiap hari waktu mengandung kerana air barlilah yang menjadi pengalas perut dan beri tenaga waktu morning sickness teruk beberapa bulan.
Waktu menyusu dan berpantang juga saya minum air barli. Minuman ni membantu saya dan baby tidur lebih lena tanpa berjaga kerap tengah malam. Alhamdulillah susu tak drop. In fact khasiat barli pun baby boleh dapat melalui susu kita.
2. MANFAAT BARLI KEPADA MASALAH KESIHATAN
Secara amnya, barli bagus untuk meredakan demam, mengurangkan gula dan kolestrol dalam darah, merawat sistem penghadaman, anti-kanser, atasi darah tinggi, atasi insomnia dan menguatkan sistem pertahanan badan.
3. BAYI 7 BULAN & KE ATAS BOLEH DIBERIKAN TALBINAH
Gambar hiasan: Google.
Talbinah ni boleh diberi pada anak kecil ya. Seawal umur 7 bulan, bila anak dah boleh makan.
Untuk anak yang belum tumbuh gigi, saya sarankan bagi talbinah kosong. Barli dikisar lumat dan dimasak dengan susu segar. Tak perlu letak apa-apa pemanis atau perisa.
Kalau anak dah tumbuh gigi dan pandai makan bubur kasar, bolehlah blend kasar barli. Sama, bagi je talbinah kosong pada anak. Blend kasar tu untuk merangsang pertumbuhan gusi bila anak mengunyah-ngunyah.
4. MAKANAN KESIHATAN BAGI INDIVIDU YANG ALAMI DEPRESI, DARAH TINGGI & KENCING MANIS
Untuk orang yang ada depresi, darah tinggi dan kencing manis, jadikan talbinah makanan kesihatan. Kalau boleh amal setiap hari, amalkan je.
Stock-up kekacang, buah kering dan madu asli di rumah untuk jadi penyedap talbinah.
InsyaAllah bila amalkan selalu, kita boleh nampak perubahan dari segi berat badan, saiz perut, bacaan gula & darah, dan emosi.
Itu saja sharing pagi ni. Semoga bermanfaat.
Sumber: Facebook Mastura Rashid


Resepi Tart Cadbury Ini Cuma Guna 3 Bahan. Rugi Tak Cuba!

Macam tak percaya, dengan hanya 3 bahan dah boleh buat tart cadbury. Inilah antara kuih raya paling glamor tahun ini.
Nak tahu apakah 3 bahan tersebut dan cara membuatnya langkah demi langkah, mari kita ikuti perkongsian oleh Puan Wan Nur Mahani Wanumar.

Resepi Kuih Tart Cadbury 3 Bahan
Mula-mula, mesti ramai nak tahu apakah 3 bahan yang diperlukan. Ini dia senarai bahannya.
Bahan-bahan

Tepung gandum 1/2 kg
Mentega / Butter 1 bungkus (saya guna Buttercup)
Coklat Cadbury (pastikan baru keluar dari peti sejuk beku supaya tak cair)

Cara-cara
Berikut adalah cara membuatnya step-by-step.

1. Gaulkan Mentega & Tepung

Pertama sekali, campurkan 1/2 kg tepung gandum bersama 1 bungkus mentega.
Untuk resepi ini saya cuma gunakan Buttercup saja. Kalau nak lagi sedap, boleh gunakan pure butter yang mahal sedikit harganya. Contoh jenama pure butter ini antaranya Anchor, SCS, atau Golden Churn.
Gaulkan mentega dengan tepung tadi hingga menjadi doh.

2. Bentukkan Kuih Tart
Seterusnya dah boleh gunakan acuan kuih tart macam dalam gambar di bawah ini. Keluarkan coklat dari peti sejuk beku.
Balutkan coklat sampai semuanya tertutup.

Di bawah ini ialah acuan untuk kuih tart.

3. Bakar
Panaskan oven dengan suhu 150 darjah menggunakan api atas bawah selama 5-7 minit. Sapukan kuning telur pada bahagian atas tart kalau nak dapatkan warna yang lebih menarik.
Kemudian bakar suhu 130 api atas bawah 30 minit. Ikut juga oven masing-masing untuk bakar sebab lain oven lain kepanasannya.
Sukatan ini boleh dapat dalam 80 biji tart cadbury.

Inilah Hasilnya. Mudah kan?
Beginilah rupanya bila dah siap bakar. Memang mudah sangat, rugi tak cuba.
Oh ya jangan risau, coklatnya tak cair pun apabila dibakar. Yang penting, pastikan ianya disimpan dalam peti sejuk beku dan hanya keluarkan apabila dah sedia untuk membalutnya. Jadi, coklat itu takkan cepat cair pada suhu bilik. Bila dah bakar pun, ia tetap takkan berubah bentuk.
Selamat mencuba ya!

*Resepi tart cadbury ini disumbangkan oleh Puan Wan Nur Mahani Wanumar menerusi Facebook. Ia telah disunting dan diterbitkan semula dengan kebenaran.


Selain Tart Nenas Gulung, Ini Pula Resepi Tart Nenas Kiub Viral Yang Anda Kena Cuba!

Sudah masuk minggu kedua kita berpuasa. Pastinya di samping membuat persiapan buka puasa dan beribadah, persiapan untuk menyambut lebaran juga giat dijalankan. Salah satu elemen penting dalam menyambut lebaran sudah pastinya kuih raya yang akan dihidangkan kepada tetamu yang datang beraya. Tart nenas adalah antara kuih raya yang paling popular dan paling digemari oleh kerana rasanya yang masam-masam manis.
Mungkin anda pernah tengok tart nenas gulung, tart nenas bunga dan tart nenas buah kan? Mungkin kali ini anda boleh cuba pula buat tart nenas dalam bentuk kiub yang sememangnya tengah viral sekarang ini. Selamat mencuba!

TART NENAS KIUB

Bahan-bahan

-1 cawan [email protected] marjerin (saya guna buttercup je)

-2 sudu besar gula Kastor @ 2 sudu besar susu pekat
-1 sudu kecil esen vanilla
-2 sudu besar minyak sapi
-2 sudu besar susu tepung (optional)
-1 biji kuning telur
– Secubit garam
– ¼ cawan tepung kastard (Ayak)
– ¼ cawan tepung jagung (Ayak)
– 2 ½ cawan @ secukupnya tepung gandum (Ayak)
*Jika doh lembik sila tambah tepung gandum secukupnya*
Bahan hiasan
-Kuning telur + sedikit pewarna kuning
Cara-caranya
-Satukan butter, telur, gula/susu pekat, esen vanilla, minyak sapi, garam.. Pukul sebati, guna senduk kayu je..

-Masukkan susu tepung, tepung jagung, tepung kastard.. Pukul lagi..

-Masukkan pula tepung gandum sikit demi sedikit.. Uli doh dengan tangan.. Jika doh melekat dekat tangan, tambah tepung gandum dalam [email protected] sudu besar.

-Masukkan doh dalam mould, letak separuh je, nanti letak inti, pastu tutup degan doh.. Simpan dalam peti lebih kurang sejam.. Boleh keluarkan dari mould..

-Sapu tray dengan sedikit butter, susunkan tart dalam tray dan sapukan kuning telur diatasnya.. Bakar lebih kurang 25-30min.. Suhu 170c.. Api atas bawah..

*Nampak menyelerakan!
Sumber : Siti Norizan


Cara Buat Tart Telur Paling Simple Guna Roti Gardenia

“Tiba-tiba craving sangat nak makan tart telur. Tapi malasnya nak cari kat luar…”
Sesekali memang teringin sangat nak makan tart telur yang biasa dijual di bakery. Baunya saja dah cukup buat kita terliur. Rasanya yang lemak manis membuatkan kita makan tak cukup satu!

Rupanya ada cara yang sangat mudah untuk kita buat tart telur menggunakan roti gardenia di rumah. Ini resepi ringkas yang dikongsikan oleh Puan Anna Rozza.
Jom kita tengok bahan yang diperlukan dan cara membuatnya di bawah.

Resepi Tart Telur Simple Guna Roti Gardenia
Bahan-bahan

Roti gardenia
5 biji telur
300gm susu segar
50gm susu pekat
140gm gula aising
1 sudu besar tepung jagung
Sedikit esen vanilla
Sedikit pewarna kuning

Cara-cara
1. Gelek Roti
Mula-mula, kita ambil roti gardenia dan gelek hingga leper.

2. Gunting Roti Ikut Acuan
Kemudian kita gunting roti membulat mengikut saiz acuan. Kalau ada bekas yang bulat boleh juga tekapkan.

3. Bakar Sedikit Roti Sebelum Dimasukkan Adunan Telur
Seterusnya ambil acuan dan tekan kepingan roti kedalam acuan. Bakar lebih kurang 10 minit atau hingga roti menjadi garing sedikit.
Tujuannya adalah untuk mengelakkan roti daripada menyerap adunan telur.

4. Sediakan Adunan Telur
Sambil tunggu roti tadi garing, kita sediakan adunan telur atau intinya. Untuk menyediakan inti tart telur ni, satukan semua bahan dan pukul sehingga sebati.
5. Tuangkan Ke Dalam Acuan Roti
Tuang adunan telur kedalam acuan roti yang telah dibakar sebentar tadi seperti dalam gambar di bawah ini.

6. Bakar
Lepas tu masukkan balik dalam oven. Bakar semula sehingga masak. Siap!

Kena makan panas-panas tau, baru ranggup!

Sedap & Mudah
Wah, mudah sangat nak buat tart telur di rumah. Lain kali kalau ada lebihan roti gardenia di rumah, boleh sangat cuba resepi ni. Asyik makan sandwich pun boring juga kan? Seronok juga buat kelainanan macam ni. Mesti terus habis licin dibuatnya, entah-entah tak cukup pula.
Jadi jangan lupa save resepi tart telur yang simple ni supaya boleh dicuba bila-bila nanti. Sesuai buat minum petang atau sarapan dengan keluarga.
Selamat mencuba!

*Resepi tart telur roti gardenia ini dikongsikan oleh Puan Anna Rozza menerusi Facebook. Ia telah disunting dan diterbitkan semula dengan kebenaran. Untuk sebarang pertanyaan atau maklumat lanjut, boleh rujuk post asal beliau di SINI.


“Teringin nak makan tauhu begedil yang viral tu. Orang cakap sedap, tapi aku sampai hari ni tak pernah rasa. Tak nampak pulak orang yang jual benda tu dekat area ni.”
Akhir-akhir ni memang popular betul tauhu begedil. Kalau dulu orang selalu buat tauhu sumbat, tapi yang ni lain sikit. Tauhu begedil   menggunakan tauhu kering dan intinya pula seakan-akan begedil (kentang lenyek yang dimasak bersama isi ayam atau daging).

Rata-rata, ramai yang dah cuba memang kata sedap. Bayangkan sajalah, bila digigit tu rasa rangup di luar, bila dikunyah pula empuk dan lembut di dalam. Makin syok pula bila dicicah dengan sos yang sedap. Memang ‘power’, sebab tulah agaknya sampai viral satu Malaysia.
Apapun, bagi yang susah nak jumpa tauhu begedil ni dan tak tahu nak beli di mana, bolehlah cuba buat sendiri di rumah. Mudah saja sebenarnya. Ini resepi perkongsian Puan Norzieana Mior Norahan. Katanya, first time cuba terus menjadi. Alhamdulillah… Memang senyum sampai ke telinga!

Mudahnya, Ini Resepi Tauhu Begedil Yang Laku Keras. Sos Pun ‘Power’
Jom kita tengok bahan-bahan yang diperlukan dan cara buat tauhu begedil di bawah ini.

Bahan Tauhu Bergedil

1 bungkus besar tauhu kering
3 biji kentang (rebus & lenyek)
1 cawan isi ayam dikisar
1 tin cendawan butang dicincang
10 ekor udang dicincang
1 biji cili merah besar dicincang
3 biji bawang merah digoreng
daun bawang & daun sup
serbuk lada putih & hitam secukupnya
garam secukup rasa

Bahan Celup Tauhu

3 biji telur
garam secukup rasa

Cara-cara
1. Rebus & Lenyek Kentang
Mula-mula rebus kentang sehingga masak. Kemudian lenyekkan macam kita nak buat begedil.

2. Buat Inti Begedil
Isi ayam dimasak sebentar hingga airnya kering. Kemudian campurkan dengan semua bahan di atas dan gaulkan bersama kentang yang dah dilenyek tadi. Boleh perasakan ikut citarasa masing-masing.
3. Isi Dalam Tauhu
Seterusnya ambil tauhu kering dan guntingkan di atasnya.
Keluarkan isinya. Tapi jangan membazir pula, ambil isi ini dan masukkan bersama bahan inti tadi.
Kemudian sumbatkan semula inti ke dalam tauhu.

4. Goreng
Sebelum gorengkan tauhu begedil, celupkan dengan telur supaya kulitnya lebih rangup dan isinya pula tak tertanggal. Rasanya pun lagi sedap.
Bahan Celup Tauhu

3 biji telur
garam secukup rasa

Caranya, kocak telur dan garam. Kemudian celupkan tauhu yang dah disumbat dengan begedil. Sambil tu panaskan minyak dalam kuali dan terus goreng hingga kekuningan.

5. Buat Sos
Tak lengkaplah tauhu begedil kalau tak ada sos yang power kan? Jom kita tengok cara membuat sosnya pula.
Bahan Sos Cicah

6 tangkai cili kering digoreng & blend
4 tangkai cili padi siam digoreng & blend
2 ulas bawang putih
2 sudu gula perang
1 sudu sos tiram
2 sudu kicap manis
sedikit tepung gandum @ tepung kentang yang dibancuh air

Caranya mudah saja, masak kesemua bahan hingga pekat. Lepas tu macam biasa, perasakan ikut citarasa masing-masing.
Sedapnya!
Beginilah hasilnya tauhu begedil yang viral tu. Mudah rupanya nak buat sendiri di rumah.

Jadi lepas ini tak payah susah-susah nak cari tauhu begedil lagi. Boleh makan puas-puas satu famili. Sesuai sangat untuk minum petang. Bahannya simple, cara buat pun senang kan? Rugi tak cuba tau!

*Resepi tauhu begedil ini disumbangkan oleh Puan Norzieana Mior Norahan menerusi Facebook. Ia telah disunting dan diterbitkan semula dengan kebenaran.


Resepi Tauhu Berlauk 2K Perkongsian, Jarang Dijual Tetapi Senang Sangat Nak Buat!

Menurut Cik Sue Zakaria di perkongsiannya, tauhu berlauk sangat jarang dijual oleh para peniaga makanan jika dibandingkan dengan tauhu begedil. Katanya lagi, tauhu berlauk paling senang nak buat rupanya.
Maka, dia berkongsikan resepi tauhu berlauk yang tidak kurang juga enaknya untuk anda yang menggemarinya dan kepada mereka yang belum pernah mencubanya. Lebih bertambah sedap tauhu berlauk ini dimakan panas dan dicecah dengan kicap pedas. Mesti berapi!

Baca juga: Resepi Satay Roti Sosej Roll, Mudah Dibuat Untuk Bekal Anak Ke Sekolah
RESEPI TAUHU BERLAUK 2K PERKONGSIAN, JARANG DIJUAL TETAPI SENANG SANGAT NAK BUAT!
Cicah kicap pedas-pedas. MasyaAllah nyummy sangat.

TAUHU BERLAUK

Paling senang buat tapi paling malas nak buat. Dah nak makan sangat kena lah buat juga. Payah betul nak jumpa orang jual benda ni. Tauhu begedil biasa tu ramai lah jual. InsyaAllah yang ini sedap.
Cuba lah buat, resepi dekat gambar je. Senang save then buat je.
RESEPI TAUHU BERLAUK

BAHAN-BAHAN A:
Sorry, lupa nak letak lada hitam dengan lada sulah dekat gambar tu.

Tauhu petak – 3
Tauhu telur – 3
Telur – 1 biji
Dada ayam – 2 keping
Garam
Gula
Lada hitam
Lada sulah
Kiub pati ayam

BAHAN-BAHAN B:

Bawang besar – half sahaja
Carrot – setengah batang je diparut halus
Daun sup – 3 batang sudah lah

CARA PENYEDIAAN TAUHU BERLAUK:

1. Kisar semua bahan-bahan A di atas.
2. Setelah bahan A dikisar, campur pula bahan-bahan B dan gaul dengan sebati.
3. Kemudian, letak bahan sebati tadi di dalam bekas-bekas kecil untuk dikukus.
4. Goreng tauhu yang siap dikukus dengan telur dalam minyak yang banyak.

*TIPS: Sewaktu mengukus, kalau tauhu tidak melekat dari bekas kuih setelah dicucuk dengan garfu maka sudah masak.
RESEPI KICAP PENCECAH

BAHAN-BAHAN KICAP PENCECAH:

Kicap
Lada jarum
Bawang putih
Bawang merah
Gula

CARA-CARA:
1. Kisar semua bahan di atas.
2. Kemudian masak sekejap sambal kicap.
Hidangan tauhu berlauk siap dimakan bersama kicap pencecah!
Sumber: Facebook via Cik Sue Zakaria Masak Apa Hari Ni..(MAHN)


“Ramai pulak yang share resepi tauhu berlauk ni. Sedap sangat ke?”
Sebelum ni viral dengan resepi tauhu begedil, sekarang ni resepi tauhu berlauk pula yang asyik lalu-lalang dekat wall.

Sana-sini orang share, nampak gambarnya pun macam sedap!
Tak sangka rupanya nak buat pun simple je tau. Rugilah kalau tak cuba.

Jadi jom kita tengok resepi tauhu berlauk yang mudah dan sedap hasil perkongsian oleh Azirah Saroji melalui Facebook di bawah ini.

Resepi Tauhu Berlauk Paling Mudah & Sedap Sangat. Patutlah Viral!
Bahan-bahan

2 ketul isi ayam (kalau suka daging boleh bubuh daging)
3 keping tauhu (jenis petak biasa)
4 ketul tauhu telur (yang berbungkus dalam gambar tu)
3 biji telur
Bawang holland
Carrot
Daun sup

Cara-cara
Berikut adalah cara membuat tauhu berlauk step-by-step.
1. Kisar Tauhu & Ayam
Mula-mula kita kisarkan tauhu petak tu, isi ayam, tauhu telur dan telur.
Kisarkan sampai sebati menggunakan blender sampai semua bahan tu hancur dan halus ya.

2. Gaulkan Bahan
Kemudian bahan kisar tadi kita masukkan ke dalam bekas.
Campurkan sekali dengan carrot, bawang Holland dan daun sup yang telah dicincang halus.

3. Masukkan Garam, Lada Hitam & Perasa
Bila dah sebati adunan tadi, masukkan garam, perasa, serbuk lada hitam dan 1 ketul kiub ayam.
Kalau ada lada sulah, boleh bubuh sekali bagi sedap lagi, tapi saya tak ada. Jadi saya guna apa yang ada dekat rumah saja.
Gaul sebati, beginilah hasilnya.

4. Kukus
Kemudian masukkan dalam acuan untuk dikukus. Saya guna acuan lompang ke apa namanye ni.

Lepas tu kukus dalam 15 minit je. Agak-agak isinya dah terkeluar dari acuan tu, rasanya dah masaklah tu.
Taraaaa… Ni yang dah siap kukus.

5. Goreng
Akhir sekali, pecahkan telur, ambil tauhu yang dah siap kukus tadi, celup dalam telur dan goreng sampai kekuningan.

Siap!
OK dah siap pun… Makan macam tu je pun dah syok tau.
Kalau nak lagi sedap, makan dengan sambal kicap.
Untuk buat sambal kicap tu senang je. Caranya blend kicap, gula, bawang putih dan lada ikut rasa nak pedas mane. Lepas tu bolehlah buat cicah. Lagi pedas lagi power!
Selamat mencuba semua.

*Resepi tauhu berlauk viral ini dikongsikan oleh Azirah Saroji menerusi Facebook. Ia telah disunting dan diterbitkan semula dengan kebenaran. Untuk pertanyaan dan maklumat lanjut mengenai resepi, rujuk posting asal beliau di SINI.


Resepi Tauhu Berlauk Untuk Tambah Kalsium Ibu Hamil & Menyusukan Anak

Pemakanan yang sihat dan seimbang semasa anda hamil atau menyusu adalah penting untuk membekalkan tenaga. Oleh itu, pengambilan jumlah kalsium yang cukup amatlah disarankan. Macam mana nak tambah kalsium semasa hamil atau ketika menyusu? Bukan sahaja dengan minum susu, dengan mengamalkan pengambilan tauhu pun boleh menambah kandungan kalsium supaya cukup dalam badan tau! Jangan risau, bukan makan tauhu kosong sahaja. Anda boleh cuba resipi tauhu berlauk ini dan jadikan amalan setiap hari!
www.abangbrian.co

Resipi Tambah Kalsium Yang Ibu Hamil Dan Menyusu Mesti Makan!
Kalau tengah mengandung dan menyusukan anak, wanita memang perlu meningkatkan pengambilan kalsium. Untuk pengetahuan semua ibu, wanita yang berusia 18 tahun ke atas memerlukan sekurang-kurangnya 1000 mg kalsium sehari (sebelum, semasa dan selepas bersalin).
Kebanyakan ibu hamil kurang tahu berapa jumlah keperluan kalsium mereka. Perlu diingat, wanita hamil memerlukan sekurang-kurangnya 4 kali hidangan produk tenusu atau pengambilan makanan yang kaya dengan kalsium setiap hari! Pengambilan kalsium perlu diteruskan sehingga bayi dilahirkan, semasa tempoh penyusuan dan sehingga bayi berhenti menyusu. Mineral ini amat diperlukan oleh tubuh bagi membantu menguatkan tulang dan mencegah dari hakisan tulang (osteoporosis) pada masa akan datang.

http://www.goodtoknow.co.uk/

Bagi mendapatkan sumber kalsium yang baik, ibu hamil boleh mencuba pengambilan susu dan lain-lain produk tenusu misalnya bijiran yang diperkaya dgn sumber kalsium, soya, yogurt, keju dan lain-lain. Antara makanan yang kaya dengan kalsium adalah tauhu.
Bahan-bahan
3 biji tauhu putih
2 biji tauhu telur
2 biji telur
2 sudu besar cincangan dada ayam
1 sudu besar cincangan daun bawang
1 sudu besar cincangan daun ketumbar
Garam dan lada sulah secukup rasa
www.facebook.com/mamadananakofficial
Cara penyediaan
1. Kisar semua bahan hingga lumat. Sesuaikan rasanya dengan menambah garam dan lada sulah secukup rasa.
www.facebook.com/mamadananakofficial
2. Tuang bancuhan ke dalam loyang yang disapu sedikit minyak (supaya tak melekat). Kalau guna loyang segiempat lagi bagus, senang hendak potong dan akan mendapat potongan yang rata.
www.facebook.com/mamadananakofficial
3. Kukus selama 15 minit atau sehingga nampak tauhu sudah pejal (tekan dengan jari. Kalau tak lembik, maknanya dah okey). Keluarkan daripada loyang dan sejukkan sebentar.
www.facebook.com/mamadananakofficial
4. Bila sudah sejuk, potong ikut citarasa. Kemudian celupkan dalam telur yang dibancuh dgn sedikit garam (tiada dalam gambar), sama seperti celup bergedil. Goreng dalam minyak yang panas hingga keperang-perangan. Toskan.
www.facebook.com/mamadananakofficial
5. Inilah hasilnya selepas digoreng. Hidangkan panas-panas. Cicahlah dengan apa-apa sos pilihan. Selamat menikmati!
www.facebook.com/mamadananakofficial
*Selamat mencuba!
Sumber : Naima Faudzi, MAMA Dan Anak


Resepi Tauhu Sumbat Ayam Paling Simple. Serius Padu, Rugi Tak Buat!

Kalau agak-agak dah tak tahu nak masak apa untuk minum petang, apa kata cuba resepi tauhu sumbat ayam yang sangat simple ni.
Rangup di luar, sedap dan lembut di dalam. Cara nak buat pun senang sangat.

Lain daripada lain, sebab selalu buat tauhu sumbat biasa yang ada sayur tu je kan?
Jadi, jom kita tengok resepi tauhu sumbat ayam oleh Puan Fairus Fatimah ini.

Memang padu sangat katanya, rugi tak cuba!

Resepi Tauhu Sumbat Ayam Simple & Sedap
Bahan-bahan

Tauhu goreng 20 biji dipotong 2
Isi ayam 500gm potong kecil
Lada sulah yang serbuk 3 sudu besar
Cili api 10 biji potong 2
Lada besar merah 3 biji potong kecil
Bawang putih ketuk je
Bawang besar potong dadu
Bawang goreng
Daun bawang potong kecil
Daun sup potong kecil
Minyak masak
Telur
Garam secukup rasa
Kiub ayam 1pcs

Cara-cara
1. Keluarkan Isi Tauhu
Keluarkan isi tauhu yang dah di belah dan asingkan di tepi.
Isi tauhu tu kita lenyek-lenyekkan.
2. Masak Inti
Panas kan minyak sedikit dalam 1 senduk kecil.
Tumis bawang putih dan bawang besar sampai wangi.
Bila dah wangi masukkan ayam sehingga masak.
Nampak ayam dah masak, bolehlah masukkan lada sulah, garam kiub ayam cili api, cili besar, dan masukkan isi tauhu.
Gaul sekata.
Goreng sampai garing.
Bila dah tutup api, masukkan daun bawang, daun sup dan bawang goreng.

3. Bubuh Inti Dalam Tauhu
Lepas dah siap intinya tadi, sumbat semula dalam tauhu.
Ikut kitalah nak banyak mana, agak-agak tak sikit sangat, tak penuh sangat.

4. Goreng
Akhir sekali gorenglah dalam minyak panas.
Salutkan dengan telur dulu sebelum goreng supaya semua bahan terletak elok dan melekat cantik dalam kuali.
Siap!
Bila dah keemasan warnanya bolehlah kita angkat dan toskan untuk buang lebihan minyak.
Beginilah rupa bila dah siap tu…

Cara buat resepi tauhu sumbat ayam ni lebih kurang macam tauhu begedil juga kan?
Cumanya kita guna ayam saja sebagai inti. Kalau nak tambah bahan lain pun terpulanglah ikut citarasa masing-masing ya.
Selamat mencuba!
*Resepi tauhu sumbat ayam ini dikongsikan oleh Puan Fairus Fatimah menerusi Facebook Masak Apa Hari Ni. Sebarang pertanyaa dan maklumat lanjut tentang resepi, sila rujuk post asal beliau di SINI.


Resepi Teh Habbatus Sauda Untuk Langsing Punggung, Perut & Pinggang!

Mahu kekalkan badan kurus bukan mudah, nak pula buat individu yang mudah naik berat badannya. Terutamanya, di bahagian badan punggung, perut dan pinggang. Justeru itu, terdapat pelbagai tips dan petua untuk mengekalkan kelangsingan.
Termasuklah petua minuman yang mudah untuk disediakan dari Doktor Rizal Abu Bakar ini. Hanya memerlukan tiga bahan yang mudah untuk didapati terutama ramuan pentingnya iaitu biji Habbatus Sauda. Malah, nak sediakannya pun mudah!

Baca juga: Petua Mudah Kecut Jerawat Dengan Segera & Kesan Parut Pun Kurang!
AMALKAN MINUM TEH INI UNTUK KEKAL KURUS

Kalau nak maintain slim, nak langsing bahagian punggung, perut dan pinggang. Amal minum teh Habbatus Sauda.

Amal minum secawan sebelum breakfast. Petua ini juga elok ya untuk batuk dan selesema. Boleh bagi dekat anak.
RESEPI PETUA TEH HABBATUS SAUDA
BAHAN-BAHAN:

Biji Habbatus Sauda
Lemon
Madu

CARA PENYEDIAANNYA:
1. Biji Habbatus Sauda ini kena rendam dulu semalaman. Biar kembang.
2. Nanti nak buat teh, rebus rendaman dalam periuk.
3. Bila dah sejuk, perah limau dan letak madu.
Boleh guna limau nipis, lemon atau limau kasturi. Rasa sedap. Bau harum.
Cubalah.
P/s: Kalau nak tahu, nama lain Habbatus Sauda adalah black cumin, blackseed atau jintan hitam.
Sumber: Facebook DrRizal Abu Bakar


Tak Payah Order Di Kedai Lagi. Ini Resepi Telur Bungkus Yang Sedap & Simple

“Anak aku yang sorang ni asal makan luar je nak order telur bungkus. Suka sangat dengan menu tu. Agaknya kalau aku cuba buat sendiri di rumah, mesti dia suka. Susah tak agaknya ye?”
Bagi anda yang biasa makan di warung, inilah antara menu popular yang sangat membuka selera. Mesti ramai yang tak biasa masak lauk ini di rumah, kan?

Sebenarnya, cara buat lauk telur bungkus ini tidaklah susah. Bahan yang digunakan selalunya memang dah tersedia, terutamanya bagi anda yang kerap memasak di rumah.
Jadi, apa kata tukar selera dan cuba resepi yang disumbangkan oleh Puan Azrina Ien ini. Menurutnya, inilah juga lauk favourite suaminya. Memang cukup menyelerakan. Tak payah masak lauk lain lagi pun dah cukup sedap dimakan dengan nasi.

Resepi Telur Bungkus Yang Sedap & Simple
Berikut adalah bahan-bahan yang diperlukan.

Bahan-bahan

2 biji telur
Ayam – cincang
2 ulas bawang putih – cincang
Bawang besar – cincang
3 batang cilipadi
Carrot – potong dadu
Tomato – potong dadu
Bunga kobis – potong dadu
Kacang panjang
Cendawan shitake
Sos tiram
Sos tomato

*Jenis sayuran yang digunakan boleh ditambah, dikurangkan atau dipilih mengikut citarasa masing-masing.
Cara-cara
Ini pula cara untuk membuatnya langkah demi langkah.
Cara Buat Inti Telur Bungkus
1. Tumis
Mula-mula, tumiskan bawang putih dan bawang besar.
2. Masukkan Ayam & Sos
Kemudian, masukkan ayam yang telah dicincang halus. Seterusnya, masukkan sedikit sos tiram dan sos tomato.
3. Masukkan Semua Sayuran & Cili
Akhir sekali, masukkan semua sayuran sehingga masak. Bila dah siap, ketepikan dalam sebuah bekas lain.

Cara Bungkus Dengan Telur
1. Masak Telur
Pecahkan telur dalam mangkuk dan kacau sebati. Masak telur macam buat telur dadar. Lenggangkan sedikit kuali untuk buat telur yang nipis.
2. Letakkan Inti
Bila telur dah separuh masak, ambil inti yang telah siap dan letak di atas telur tadi. Kemudian, bungkus telur perlahan-lahan.
3. Telangkupkan Pinggan
Masa nak angkat, telangkupkan pinggan ke atas telur yang dah dibungkus tadi.  Maksudnya, sebelah tangan tahan pinggan dan sebelah lagi terbalikkan kuali. Bahagian yang dilipat / dibungkus tadi akan berada di sebelah bawah.
4. Siap Dihidang
Ok bila dah siap, bolehlah taburkan bawang goreng atau letakkan sos cili. Hidangkan juga dengan hirisan timun atau tomato. Macam dekat warung tu!

Mudahnya!
Wah, mudah betul cara membuatnya. Rasanya tak sampai 15 minit boleh siap ni. Part bungkus telur tu mungkin kenalah hati-hati sikit kalau tak biasa.
Apapun, anda di rumah kenalah mencubanya ya. Sedap tau!

*Resepi telur bungkus yang sedap & simple ini disumbangkan oleh Puan Azriena Ien. Ia telah disunting dan diterbitkan semula dengan kebenaran.


Resepi Telur Goreng Kelapa Parut, Sedap Berlemak Manis Lain Dari Lain!

Anda pernah dengar tak atau menikmati hidangan bernama telur goreng kelapa parut? Hidangan ini adalah pertama kali buat penulis, namun konsepnya lebih kurang sama dengan hidangan lempeng kelapa yang biasa penulis makan.
Tidak mustahil sekiranya anda pun tidak pernah tahu kerana tidak terkira banyaknya makanan yang wujud di dunia ini. Justeru itu, jika anda ingin mencubanya apa kata ikut resepi mudah di bawah yang dikongsikan oleh Puan Wan Shaz Hanis berdasarkan resepi emak mertuanya.

Baca juga: Resepi Mudah Pandan Cheesecake Tanpa Kukus & Bakar, Tak Reti Buat Kek Pun Boleh Buat!
RASA BERLEMAK MANIS MEMIKAT SELERA PENGGEMARNYA

Balik rumah emak mertua, pertama kali makan telur goreng kelapa parut. Lepas itu ada bawang merah, ada bawang putih, ikan bilis.

Pelik sangat sebab memang tak pernah makan kelapa dicampur telur.
Selalu yang saya makan lepat pisang campur kelapa parut, lempeng kelapa. Tapi kali ni menu mak mertua.
RESEPI TELUR GORENG KELAPA PARUT!
BAHAN-BAHAN:

Bawang merah.
Bawang putih.
Ikan bilis.
Lada (kalau nak pedas).

*tumbuk bahan-bahan di atas tapi jangan terlalu lumat atau hancur.

Telur
Kelapa parut muda.
Garam & ajinomoto
Serbuk kunyit

CARA-CARANYA:

1. Ditumbuk kesemuanya jangan terlalu lumat atau hancur sebabnya nak bagi rasa rasa bawang, ikan, bilis dan lada.
2. Apabila kesemuanya sudah ditumbuk, pecahkan telur dan godak-godak telur.
3. Masukkan kesemua yang telah ditumbuk dan masukkan garam, ajinomoto dan kunyit sikit.
4. Selepas itu gaul kesemuanya termasuk kelapa parut muda sehingga rata.
5. Panaskan minyak masukkan ke kuali, masak dengan api yang sangat perlahan.
Masak sehingga rata sehingga keluar bau kelapa. Sangat-sangat SEDAPPP!
 TERIMA KASIH EMAK MERTUA
Sumber: Facebook Wan Shaz Hanis via Masak Apa Hari Ni..(MAHN)


Resepi Telur Masin Kuning Homemade Viral, Puas Makan Tanpa Telur Putih!

Buat penggemar telur masin, pasti anda akan menggemari telur kuning berbanding telur putih kan? Tetapi, kalau diikutkan kejadian telur masin itu sendiri, telur kuning hanyalah boleh didapati sebahagian kecil sahaja berbanding telur putih. Jadi, lelaki ini kongsikan untuk anda bagaimana nak buat telur masin tapi hanya telur kuning sahaja. Barulah puas nak makan telur kuning tu!
STEP BY STEP BUAT TELUR MASIN KUNING
Aku suka telur masin tapi tak suka bahagian putih. Dah laa mahal harga kat kedai makan. Tak puas tau nak makan, yelaaa nak makan dengan nasi lagi, ratah lagi, belum masuk kategori khas letak dalam mulut pastu hisap sampai cair. Mana nak cukup sebiji. Okay kita buat sendiri. Tapi kita buat telur kuning masin jee, say no to telur putih. Sape telur putih? Aku tak nak dia. Sape telur putih? Aku tak undi dia.

Step by step ada kat caption setiap gambar. Khas untuk bekas makwe yang dulu nak sangat belajar buat telur kuning masin. Tapi dulu taknak ajar sebab nak kau hargai air tangan aku. Hahaha.
1.Bersihkan telur ayam pencen, macam kau bersihkan aku dari hidup kau. Sarang dia tu jangan buang, nanti senyap senyap taruk laa dalam megi, macam kau senyap-senyap taruk hati kat orang lain.

2. Letak garam. Jangan pulak letak kenangan kita sebab nanti tak jadi telur masin, jadi telur pahit.

3. Ratakan garam tu. Gaul manja manja jee, jgan kasar sangat, takut hancur macam hati aku. Lepas tu peram 3 jam. Tutup je dengan apa apa macam kau tutup pintu hati kau untuk aku.

4. Lepas 3 jam dia akan jadi macam ni. Garam tu dah jadi larut macam air. Yelaaa, setiap benda boleh berubahkan, macam diri kau, sekelip mata jee berubah.

5. Rebus laa dua tiga biji untuk test kemasinan dah oky ke belum. Klau tak masin tambah garam dan peram lagi. Klau terlebih masin tak tau laa nak perbetulkan camne. Mungkin takleh perbetulkan dah, macam hubungan kita.

6. Kalau dah okay, basuh bersih dan toskan. Biar telur tu kering, macam perasaan kau.

7. Letak dalam bekas kedap dan simpan dalam peti ais. Jgan simpan kat luar, takut cepat rosak sebab bakteria. Macam hubungan kita yang rosak sebab orang ketiga.

8. Ini laaa kejadian dia.

Sumber : Hafiz Danial


Resepi Sambal Telur Pecah 3 Rasa. Menu ‘Penyelamat’ Paling Simple Tapi Sedap!

Kadang tu kalau risau nak masak apa, bolehlah cuba resepi penyelamat ni… Nampak simple je kan, tapi sedap dan berpotensi buat kita makan bertambah tau.
Di sini kami kongsikan resepi sambal telur pecah 3 rasa hasil olahan oleh Liza Idris.

Confirm terliur dan terus rasa nak buat esok!
RESEPI SAMBAL TELUR PECAH 3 RASA

Nah, menu sahur simple “Telur Pecah Sambal 3 Rasa”.

Boleh masak untuk sahur esok.
BAHAN-BAHAN

1 biji bawang besar.
2 ulas bawang putih.
3 biji telur ayam.
3 sudu cili kering.
1 sudu besar sos tiram.
1 sudu besar sos cili.
1 sudu besar sos tomato.
1 cawan air.
Sedikit daun bawang jika ada.

CARA-CARA
Cara masak ada pada setiap gambar.
Jom kita mulakan.
1. Tumis
Mula-mula panaskan minyak, tumis bawang merah dan putih yang dihiris halus.

2. Masukkan cili
Bila dah kekuningan dan naik bau, masuk 3 sudu cili kering.
Tumis lagi sampai pecah minyak.

3. Masukkan sos
Masuk pula 3 beradik sos tiram, tomato dan cili. Kacau sama rata. Hidup mesti adil.

Pastikan sambal masak elok dan pecah minyak. Barulah masakan jadi sedap.

4. Bubuh sedikit air
Masuk pula air dan kacau lagi. Tunggu sampai kuah sedikit pekat.

5. Perasakan
Rasala sikit, kalau ada yang kurang boleh tambah gula dan garam.

6. Pecah Telur
Rasa kuah dah sempoi, pecah je telur macam saya buat tu.

7. Taburkan Daun Sup
Tabur daun sup kalau ada dalam peti ais. Tak letak pun sedap je.
Saja la serabutkan dalam kuali tu.

Kita biarkan dulu sekejap sebab tak nak telur tu pecah. Ada yang suka pecah bolehlah kacau.

8. Terbalikkan
Terbalikkan telur tu kalau nak bagi masak sama rata.

Agak-agak dah masak, bolehlah tutup api.
SIAP!
Baca juga: Resepi Ayam Bakar Paling Simple & Sedap Sangat. Ala-ala Dominos Gitu!
Mudah & Sedap… Mesti Cuba!
Mudah sangat kan resepi Sambal Telur Pecah 3 Rasa ni… Nampak pun sedap sangat walaupun amat mudah nak sediakan.
Bahan-bahan pun sikit je.
Jadi, lepas ni tak perlu risau kalau ada sedikit bahan di rumah, tetap boleh buat lauk yang sedap.
Silap-silap boleh buat bertambah nasi 2-3 pinggan…
Rugi tak cuba tau!
(Kredit resepi: Liza Idris)


Resepi Telur Rebus Air Asam Viral. Simple Sangat Tapi Gerenti Makan Bertambah

Akhir-akhir ni rajin pulak tengok resepi telur rebus air asam lalu lalang dekat wall masing-masing kan?
Nampak macam sedap, mesti ramai teringin nak cuba.

Cara nak buat pun mudah je. Kata Puan Norul Haisyu, rebus telur 7 minit. Buat air asamnya dalam 10 minit. Siap! Bab makan pulak jangan tanya berapa minit sebab 2 kali tambah!
Jom tengok resepi telur rebus airnasam viral yang dikongsikan oleh beliau selengkapnya di bawah ini.

Resepi Telur Rebus Air Asam Viral. Mudah & Sedap
Cara Rebus Telur
1. Basuh telur bersih-bersih dan masukkan ke dalam periuk. Bubuh air sama paras dengan telur.

2. Letak periuk atas dapur dan buka api paling besar. (Ingat, mesti buka api paling besar kalau nak dapatkan hasil cantik macam dalam gambar di bawah ni.)
3.  Kemudian set masa 7 minit. Jangan lebih jangan kurang tau.

4. Bila dah cukup 7 minit, kupas telur bawah air paip sebab nak bagi telur tu elok licin tak koyak-koyak. Kemudian toskan dan potong letak dalam mangkuk.

Ok untuk buat air asam, ini bahannya:
Bahan Air Asam

*Cili api
*Bawang besar
*Tomato
Asam jawa
Garam secukup rasa
Perasa / ajinomoto secukup rasa
Air suam

Cara-cara
1. Hiris atau cincang bahan bertanda * atau ikut suka.
2. Bahan selainnya dibancuh sebati.
3. Masukkan cili tomato dan bawang yang dihiris atau dicincang tadi. Tuang air asam.
4. Ops! Jangan makan terus. Relaks dulu… Biarkan kejap dalam 15 minit macam tu barulah sedap makan. Sebab semua bahan tadi dah meresap dan sebati.

Simple Je Tapi Serius Sedap!
Rasa dia lemak-lemak telur tu. Ada kombinasi rasa masam, masin, pedas dan paling penting rasa nak tambah nasi sepinggan lagi.
Wahh, mudah betul kan?
Sesuai sangat dibuat pembuka selera. Tak payah lauk lain pun boleh buat makan bertambah tau. Memang sedap!
Nak share? Dipersilakan…
Selamat mencuba semua.

*Resepi telur rebus air asam ini dikongsikan oleh Puan Norul Haisyu menerusi Facebook. Ia telah disunting dan diterbitkan semula dengan kebenaran.


Menu Ekspres Ramadan, Resepi Enak Telur Sambal Cili Kering!

Menu ekspres di bulan Ramadan, merupakan pilihan yang digemari orang ramai kerana proses penyediaannya yang mudah di samping, faktor puasa yang ingin meminimakan tenaga yang digunakan. Maka, resepi telur sambal cili kering adalah hidangan yang sesuai untuk anda cuba lakukan di rumah yang hanya makan masa kurang dari 30 minit.
Resepi ekspres ini telah dikongsikan oleh saudara Wan Luqman pada 3 tahun lalu, yang telah mendapat 8.2K perkongsian sehingga kini. Sambal ini hanya makan bersama nasi panas sahaja pun dah boleh buka selera anda. Jom cuba!

Baca juga: Ini Buah-Buahan Yang Bagus Diambil Ketika Berpuasa, Barulah Kekal Bertenaga Di Siang Hari!
MENU EKSPRES RAMADAN!

Nah lauk sahur atau lauk berbuka ekpresss. Dah 3 tahun ya resepi ini.

Telur sambal cili kering. Perah limau, daun bawang, bawang goreng. Lepas itu, renjis kicap dekat nasi. Telur kuning cair-cair. Layan makan dengan nasi putih sahaja. Ya Allah, sedap!
Nah resepi, kongsi ramai-ramai ya supaya orang lain pun boleh masak bawak bekal!
RESEPI TELUR SAMBAL CILI KERING
BAHAN-BAHAN:
Ini bahan-bahannya. Alahai 4 benda je pun huhu.

Ikan bilis
2 biji telur
5 ulas bawang putih
Cili kering

CARA PENYEDIAANNYA:
1. Mula-mula goreng cili kering sehingga sedikit garing. Nak rebus dulu pun boleh tak rebus pun boleh. Basuh bilas-bilas sahaja pun boleh tapi bagi kering lah dulu nanti meletop-meletop kena muka!

Ini garing. Bukan hangus.
2. Lepas itu, terus goreng ikan bilis dan bawang putih sehingga garing.

3. Apabila ikan bilis dah siap goreng. Masukkan semua bahan goreng tadi ke dalam lesung batu untuk proses penumbukan.

Tumbok kasar sahaja tapi jangan halus sangat. Gitulahhh.
4. Tumis sesudu sos tiram. Kalau tak ada pun tak apa.

5. Kemudian, masukkan balik bahan yang ditumbuk dan masukkan garam serta gula ikut sesedap rasa anda. Disebabkan saya suka cili kering yang menggerutu, pedas maut. Jadi lebihkan gula sikit.
6. Masukkan telur 3 biji. Apabila dah masukkan, telur akan mula memasak, jadi kais-kais yang putih ini kerana saya nak kuning separuh cair hehe. Ini gambar selepas 3-4minit. Kalau tak suka kuning cair-cair, kacau sahaja sekaligus.

7. Perlahan-lahan saya tarik yang putih yang dah masak tu. Hehe hati-hati ye jaga kuning tu macam jaga baby tau!
8. Akhir sekali, bila kuning tu dah capai tahap piawaian korang, angkat dan letak atas telur putih yang kita dah angkat awal tadi.

9. Tabur daun bawang dan wajib perah asam limau. Memang kick dia sejauh mata memandang!
Sumber: Facebook Wan LuQman


Resepi Tempe Goreng Rangup, Memang Berbeza & Tak Cukup Satu!

Siapa suka makan tempe? Selain rasanya yang sedap, tempe mengandungi pelbagai khasiat untuk kesihatan. Pelbagai idea masakan boleh dicuba menggunakan tempe dan paling popular sekali sudah tentunya tempe goreng rangup.
Biasanya peniaga hanya menggoreng tempe bersama serbuk kunyit. Apa kata anda cuba resepi tempe goreng rangup di bawah. Memang sedap dan tak cukup satu!

Baca juga: Mudah Je Rupanya Asingkan Bji Cili Kering, Bila Masak Pun Kurang Terpercik!
RESEPI TEMPE GORENG RANGUP, MEMANG BERBEZA &  TAK CUKUP SATU

Bahan-bahan:

Tepung gandum
Tepung beras
Ketumbar
Jintan
Garam
Serbuk kunyit
Bawang putih
Air suam

Cara penyediaan:

1. Tumbuk semua bahan di atas kecuali tepung.
2. Bancuh tepung dengan air suam dan campurkan dengan bahan tumbuk
3. Celupkan tempe ke dalam bancuhan tepung dan goreng sehingga warna keperangan.

Sedia untuk dihidangkan. Cicah dengan sambal kicap pun sedap. Selamat mencuba.
Sumber: Facebook Mas Intan Masman


Cara Buat Kuih Tepung Boko Ubi Kayu Yang ‘Legend’. Cukup Mudah & Serius Sedap

“Ish, kuih tepung boko ubi kayu ni asyik lalu dekat wall je. Mesti sedap ni. Tak boleh jadi, nak try buatlah.”
Meriah tengok sana sini ada orang jual dan upload gambar boko ubi kayu ni. Rasa terliur pun ada, lebih-lebih lagi kalau tengok yang jenis santan leleh tu. Tapi bila nak beli, tak ada pula yang deliver dekat-dekat area kita.

Jangan risau, bagi yang teringin nak rasa kuih boko ubi kayu ni, senang saja nak buat sendiri di rumah.
Mesti takkan menyesal sebab rasa kuih legend ni sememangnya sangat sedap. Teksturnya lembut dan cair di mulut. Yang tak ada gigi pun boleh makan. Gabungan rasa santan yang lemak dan ubi kayu yang manis tu serius meletop!

Jom kita cuba resepi kuih tepung boko ubi kayu yang disumbangkan oleh Puan Zalieda Zaliedana ini.

Resepi Tepung Boko Ubi Kayu Yang Simple & Sedap
Macam yang korang tahu, kuih ni ada 2 lapisan kan. Satu lapisan ubi yang warnanya gelap, manakala satu lagi lapisan santan yang berwarna putih.
Untuk bagi mudah dan senang faham, kita tengok bahan dan cara membuatnya selapis demi selapis.
A. Bahan Untuk Lapisan Ubi

2 cawan ubi kayu
1 sudu besar tepung ubi kayu (optional)
2 sudu besar gula merah timbang (Untuk warna lebih cantik & gelap)
1 @ 2 keping nisan / gula gerek
1/4 cawan gula pasir
2 1/2 – 3 cawan air
2 helai daun pandan simpul

Cara-cara
1. Parut Ubi Kayu
Mula-mula, parut ubi kayu. Kemudian perah dan ambil lapisan ubi yang mendap tu.
2. Masak Gula Atas Api
Campurkan semua bahan di atas KECUALI ubi kayu. Masak sampai gula cair dan mendidih.
Bila dah masak, tapis dan sejukkan sebentar.
3. Blend Gula Dengan Ubi Kayu
Bila air gula dah sejuk bolehlah campurkan dengan ubi kayu parut tadi dan tepung ubi.
Gaulkan sebati dengan dengan senduk atau guna blender pun boleh, lagi senang.

4. Kukus
Tuang adunan dalam loyang @ bekas yang sesuai dan bolehlah dikukus hingga masak.

B. Bahan Untuk Lapisan Santan

2 cawan santan pekat
1/2 cawan air
1/2 cawan tepung beras
1/2 sudu teh garam / secukup rasa
2 helai daun pandan (optional)

Cara-cara
1. Masak Atas Api
Untuk lapisan kedua ni pun mudah saja. Mula-mula, satukan semua bahan dan masak atas api sehingga agak pekat sedikit dan berkilat.
Saya nak cepat, masak dalam microwave saja. Sesekali bawa keluar, kacau-kacau dan masukkan balik sampai adunan agak pekat.
2. Tuang Dalam Bekas
Bila dah pekat, boleh terus tuang dalam bekas berisi ubi yang dah dikukus tadi. Kalau nak makan leleh-leleh, boleh tuang masa nak makan nanti. Kalau original tepung boko memang makan macam ni.

3. Siap!
Mudah kan nak buat kuih ni? Kalau nak lagi faham, boleh rujuk short video di bawah ni. Gerenti faham dan boleh buat punya, insha Allah.

Beginilah Hasilnya
Ha, taklah susah mana kan? Yang penting kena ada ubi kayulah sebagai bahan utama tu. Yang lain-lain tu biasanya dah ada di rumah kan.
Mesti seronok makan ramai-ramai di rumah. Buat untuk jamuan dan makan-makan di pejabat pun best!

Jadi, jangan lupa cuba resepi pemanis mulut yang special ni ya!
*Resepi ini disumbangkan oleh Puan Zalieda Zaliedana menerusi Facebook. Untuk lebih banyak perkongsian resepi menarik dan ringkas, boleh blogwalking ke blog beliau di https://ummiesya.blogspot.com atau follow FB Zalieda Zaliedana dan IG Zalieda.


Resepi Tepung Pelita Bunga Telang Viral, Warna Biru Asli Bukan Pewarna!

Siapa sangka kuih tradisional lembut ini yang sentiasa dilihat berwarna putih dan hijau boleh juga menjadi putih dan biru dengan dihiasi bunga diatasnya. Rasanya berlemak manis memang menjadi kegilaan rakyat Malaysia.
Keunikan resepi tepung pelita ini telah dikongsikan oleh Puan Siti Khairun Nur Akmal. Sedap pun sedap, cantik apatah lagi sedap betul mata memandang. Jom kita cuba!

Baca juga: Resepi Laksam Kuah Pekat Viral, Hanya 3 Cara Penyediaan Mudah!
RESEPI TEPUNG PELITA BUNGA TELANG VIRAL, WARNA BIRU ASLI BUKAN PEWARNA!

Tepung Pelita Bunga Telang.

Warna biru asli dari Bunga Telang. Rasanya yang berlemak dan manis, antara kuih pilihan bulan puasa.
RESEPI TEPUNG PELITA BUNGA TELANG

BAHAN-BAHAN LAPISAN BIRU:

30 kuntum Bunga Telang.
5 cawan air.
1 cawan tepung beras.
1 sudu kecil air kapur (bancuh cair).
1 cawan gula.
Sudu kecil gula (untuk lapisan bawah).

BAHAN-BAHAN LAPISAN SANTAN:

4 cawan santan.
5 sudu besar tepung beras.
Garam secukup rasa.

CARA PENYEDIAAN TEPUNG PELITA BUNGA TELANG

CARA-CARA MASAK LAPISAN BIRU:
1. Rebus 30 kuntum Bunga Telang bersama 5 cawan air.
2. Kemudian, keluarkan bunga (tapis ambil air sahaja).
3. Masukkan air kapur, tepung beras dan gula pasir lalu masak bahan sehingga menjadi pekat dan halus.
4. Masukkan gula pasir yang dikisar halus ke dalam acuan lalu sudukan adunan Bunga Telang dalam anggaran setengah acuan.
CARA-CARA MASAK LAPISAN SANTAN:
1. Masak santan bersama tambahan garam secukup rasa dan tepung beras.
2. Kacau adunan dengan api perlahan dan masak sehingga pekat serta halus.
3. Selepas adunan masak dan agak pekat, masukkan ke dalam acuan iaitu di atas lapisan biru.
4. Sejukkan seketika di dalam peti sejuk.

Tepung Pelita Bunga Telang sedia dihidang.
Buat penggemar kuih pelita, selamat mencuba di rumah ya. Manalah tahu kena dengan selera anda. Nanti bolehlah pula buat di majlis keramaian, mesti ramai yang terpegun dan inginkan resepi daripada anda.
Sumber: Facebook Siti Khairun Nur Akmal via Masak Apa Hari Ni.. (MAHN)


Resepi Tepung Pelita Paling Simple Masak Atas Api Je. Cuma 4 Bahan, Rasa Sebijik Macam Kat Bazar

Siapa dekat sini minat sangat dengan kuih tepung pelita?
Inilah antara kuih paling popular dekat bazar Ramadhan tiap-tiap tahun.

Jangan risau kalau tak dapat ke bazar Ramadhan sebab kita boleh buat kuih tepung pelita ni dengan mudah di rumah.
Caranya memang cukup senang. Tak payah kukus dan tak pakai banyak bahan pun.

Jom tengok resepi tepung pelita yang dikongsikan oleh Wan Nurul Hidayah ni. Gerenti semua orang boleh buat!

Resepi Tepung Pelita Paling Simple & Sedap
Saya excited bangun pagi ni sebab nak rasa tepung pelita yang dah sejuk menggigil dalam peti ais semalaman.
Alhamdulillah menjadi, sedap macam yang dijual di bazar.
Saya paling suka bahagian hijau tu, manisnya thorbaikkk!
Di sini saya kongsikan resepi yang dah diubah sedikit, iaitu versi tak perlu kukus dan tak perlu daun pandan.
Guna apa yang ada di rumah saja supaya lebij ramai boleh cuba.
Bahan-bahan
Untuk bahagian hijau

1 cawan gula
1 cawan tepung beras cap apa sahaja selain 5 gajah
4 cawan air
1 sudu besar pewarna hijau epal

Untuk Bahagian Putih

4/5 sb tepung beras
200-250 ml santan kotak
3 cawan air
1 sudu kecil garam

Cara-cara
1. Masak Bahagian Putih
Mula-mula satukan semua bahan untuk bahagian hijau ke dalam periuk.
Kacau dulu bagi sebati, masak dengan api sederhana sampai pekat.
Kacau berterusan ya. Jangan berhenti kacau sebab nanti berketul.
Dalam 10-15 minit adunan dah pekat dah.
Jumlah masa nak buat ni lebih kurang 1/2 jam sahaja.

2. Tuang Dalam Bekas
Bila dah agak likat, terus masukkan panas-panas dalam acuan kecil-kecil.
3. Masak Bahagian Putih
Untuk masak bahagian putih, caranya sama juga seperti di atas.
Masak atas api hingga sebati dan pekat / sampai ada buih besar meletup.

4. Tuang Atas Bahagian Hijau
Bila bahagian putih yang dimasak tu dah likat, boleh tuang di atas lapisan hijau.
Tuang panas-panas ya.

Tips tambahan:
Blendkan 2 sudu gula pasir sampai jadi gula hancur.
Tabur rata di setiap bekas sebelum letak bahan hijau.
Jadi lagi sedap bila gula tu cair bila adunan bahaguan hijau yang panas diletak.
(Kalau tak faham, tengok dekat bawah ni ada contoh gambar yang dipinjam dari Facebook.)

Hasilnya Sebijik Macam Beli Dekat Bazar
Haa, simple je resepi tepung pelita ni kan?
Kejap je dah siap. Makan sejuk-sejuk lagi sedap.

So apa lagi, jom belajar buat kuih tepung pelita sendiri.
Serius jimat bila buat sendiri. Kalau ada daun pandan dan daun pisang tu bolehlah guna bagi lagi sedap aromanya.
Tapi yang ni saya share resepi yang paling senang ikut bahan yang ada di rumah saja.
Insha Allah mudah dan menjadi, semua orang boleh buat!
*Resepi tepung pelita ini disunting dan dikongsikan oleh Wan Nurul Hidayah menerusi Facebook. Untuk sebaramg pertanyaan berkaitan resepi, rujuk posting asal beliau di SINI.


Resepi Thai Milk Dessert Viral Dengan Rasa Lebih ‘Padu’ & Tak Mahal, Buat Di Rumah Je

Sejak kebelakangan ini menjadi viral dalam negara kita adalah Milk Tea dimana menjadi buruan orang ramai tidak kira waktu. Milk Tea yang berasal dari negara Taiwan dan juga Thailand ini menjadi kegilaan kerana rasanya yang berlemak manis dan sedap diminum tidak kira masa. Tetapi, setiap kali mahu membeli milk tea viral ini pastinya perlu beratur panjang! Jangan risau kerana anda sudah boleh buat sendiri milk tea dessert ini di rumah dan boleh minum puas-puas.
Thai Milk Dessert Viral

Aroi mak mak… uuuuuih! Sekarang tengah viral Thai milk yang artis2 duk makan tu. So kekda try la buat, sbb hari tu husband beli nak rasa boleh tahan juga harga dia,tapi takde la mahal sangat. Tapi buat sendiri lagi berbaloi. Cara ni kekda buat simple-simple je ,so jangan kecam yek, ni versi kekda & hak cipta terpelihara  konon good-good jek kan. Memang lagi padu dan terasa lemak-lemak manis dia.
Resepi Thai Milk Viral versi kekda

– 1 Tin susu cair carnation ( bagi kekda brand ni sangat sedap sebab padu dia punya rasa lemak-lemak)

– 2 sudu Susu pekat ( ni pakai je brand apa.. )
– 1 paket Kristal Jelly Brand Nona ( Perisa Raspberi) Bekukan & potong dadu/panjang ikut suka
– 1 sudu biji selasih.. rendam hingga kembang dan toskan
– 1 mangkuk ais
Cara-caranya

1.Masukkan semua bahan-bahan tadi dalam mangkuk berisi ais.. susu pekat tu boleh adjust ikut kehendak masing-masing macam kekda letak ckit je.. sebab jelly tu dah memang manis.
2.Bagi kekda versi ni lagi sedap sbb bau wangi dari jelly raspberry tu + lemak-lemak susu cair tu.. Minum tengah hari panas-panas.. satu mangkuk licin sorang.
*Selamat mencuba!
Sumber: E-da Norsyaidah


Resepi Thai Premium Butter Cake Viral, Memang Makan Cair Di Mulut!

Bila bercakap tentang kek, sudah pasti ramai dalam kalangan kita yang merupakan penggemar kek. Salah satu jenis kek yang menjadi kegemaran ramai adalah kek mentega atau butter cake yang memang sesuai dimakan oleh setiap peringkat umur. Sebenarnya, anda boleh buat sahaja kek premium ini di rumah berpandukan resepi yang betul. Bila menjadi tu memang sedap dimakan!
Sumber: 7 Jenis Minuman Ini Bantu Untuk Turunkan Berat, Confirm Menjadi!

Resepi Thai Premium Butter Cake

Ini antara Thai Premium Butter Cake yang saya buat. Saya masih belajar lagi, pelan-pelan saya kayuh. Loyang saiz 8inc.

Bahan-bahannya :

-250gram Butter Lurpak (salted)
-265gram Tepung Superfine – diayak
-140gram Gula Kastor (nak guna Gula Icing pun ok je)
-1 sudu teh Creamy Vanilla Essence
-310gram Telor saiz A – kocak semua macam nak buat telor dadar, lepas tu timbang
-½ sudu besar Baking Powder – diayak
-30gram Ovallete special (nak guna Ovallete biasa ok je)
-105gram susu segar FULL CREAM KOTAK
Untuk perisa pandan Coconut :
1 sudu teh Pandan Coconut Emulco. Titiskan pewarna hijau sedikit. Gantikan susu full cream kepada santan. Timbang 105gram santan ye. Saya guna santan S&P Santan Pandan Kelapa.
Cara-caranya :

1.Mix Butter – Gula Kastor – Ovallete – 10 minit atau sehingga putih gebu. Pastikan rajin scrap gula dan butter dalam proses mix 3 bahan ni ye supaya sebati.
2.Lepas adunan putih gebu, masukkan telor ke dalam adunan tadi sikit demi sedikit. Mix sekejap adunan telor tadi.
3.Satukan bahan-bahan yang telah diayak tadi ke dalam mangkuk.
4.Saya masukkan Creamy Vanilla essence – Pandan Coconut Emulco – Pewarna Hijau hanya guna whisker sahaja.
5.Dengan menggunakan Whisker, masukkan Tepung Superfine + Baking Powder + berselang seli dengan susu Full cream/santan ke dalam bancuhan yang telah di-mix tadi.
6.Bila semua dah sebati, masukkan bancuhan ke dalam loyang saiz 8inc. Hentak-hentakkan loyang untuk buang bubble yang ada.
Cara bakar Thai Premium Butter Cake :

1.Ambil tuala bersih, basahkan dan perah kain tadi agak-agak air tidak menitis. Letakkan di atas tray. Lepas tu letakkan loyang ke atas tray yang dilapik kain basah tadi.
Cara kedua :
1.Letakkan tisu dalam 8 keping ke dalam tray dan basahkan dengan air. Tekap tisu supaya semua tisu basah dengan air. Buang lebihan air jika terdapat lebihan air.
2.Lepas tu letakkan loyang ke atas tray yang dilapik tisu basah tadi.
Suhu saya : Api Atas Bawah
3.150° – 60 minit. Lepas tu saya rotate kan tray dan turunkan suhu ke 140° dan sambung bakar lagi 30 minit. Off kipas oven.

4.Bakar Cake ikut kesesuaian oven masing-masing ye. Bila cake dah masak, keluarkan cake dari loyang dan sejukkan Cake sebentar.
5.Lepas tu wrap Cake dengan Cling wrap dan masukkan dalam chiller semalaman atau 6 jam. Esoknya baru potong.
6.Untuk potongan yang cantik, potong cake masa sedang sejuk ye. Siap potong, wrap semula dengan cling wrap dan simpan dalam chiller semula.
Sumber: Norizan Abdullah


Resepi & Tips Pancake Jadi Gebu Gebas Macam Mat Salleh Buat, Rupanya Bancuhan Kena…

Masih lagi terdapat dalam kalangan individu yang masih gagal membuat pancake berupa cantik kejadiannya, bulat dan gebu gebas. Boleh jadi seperti lempeng kalau tersalah cara.
Punca kesilapannya sangat mudah! Rupanya hendak mendapatkan rupa pancake yang gebu, bancuhan tepung tersebut perlulah pekat dan likat. Nak tahu likatnya seperti apa, ikuti tips yang telah dikongsikan oleh saudara Khairul Abdullah. Lepas ini mesti tak gagal lagi.

Baca juga: Resepi Sardin ‘Homemade’ Sah Halal & Bersih, Tak Perlu Lagi Beli Versi Tin!
NAK PANCAKE GEBU, BANCUHAN TEPUNG PERLULAH PEKAT LIKAT!

Tips untuk dapat pancake yang tebal dan gebu gebas sangat mudah sebenarnya. Pastikan bancuhan tepung tersebut pekat. Yer, mesti pekat likat. Itu tips dia.

Ini ha cara nak buat penkek tembam gebu gebas ala McD tu.
RESEPI & TIPS BUAT PANCAKE JADI GEBU GEBAS
BAHAN-BAHAN:

1 cawan + 4 sudu besar tepung gandum.
1 cawan susu segar.
1 sudu besar baking powder (bukan baking soda ya).
2 sudu besar gula.
1 sudu kecil garam.
1 biji telur.
1 sudu kecil esen vanilla jika sudi.
2 sudu butter cair atau minyak masak pun boleh.

CARA NAK BUAT PANCAKE JADI GEBU:

1. Masukkan semua bahan ke dalam blender dan kisar sampai halus sebati. Atau kalau malas nak guna blender, satukan semua bahan di dalam bekas dan pukul sebati.
2. Panaskan kuali non-stick dengan api yang perlahan. Sendukkan adunan ke dalam kuali. Tunggu sampai keluar gelembung dan balikkan. Tunggu keperangan dan angkat.
Siapppp. Mudah yakmat aihh.
Hidangkan dengan butter, maple syrup, madu, potongan buah, chocolate sauce, strawberry sauce atau apa sahaja yang berkenan di hati.
Resepi di atas boleh dapat antar 6-7 biji penkek standard saiz. kalau buat kecik-kecik dapatlah banyak.
Aku sarankan hampa guna Baking Powder ini ya. Maple Syrup boleh cuba yang ini.
Benda mudah gini kena cuba weh. Tapi kalau dah cuba buat tapi tak jadi tembam dan gebu gebas gitu, memang tangan hampa keras.
Sekian.
PASTIKAN TEKSTUR BANCUHAN BILA TUANG TIDAK PUTUS & MENITIS
Manakala, ketika penulis meninjau di ruangan komen hantaran ini, saudara Khairul menjelaskan dengan lebih terperinci tekstur bancuhan yang diperlukan. Bagi memastikan bancuhan menjadi pekat, sewaktu menuang ianya menjadi tidak putus dan menitis.
Dia mesti pekat dan likat macam ni tau. Bila tuang dia takkan putus dan menitis.

Sumber: Facebook Khairul Abdullah


Boleh Ke Makan Tiram Mentah? Awas, Anda Terdedah Risiko Bakteria Vibriosis!

Tiram merupakan antara makanan laut yang sering mendapat perhatian ramai. Bukan sahaja rasanya enak, malah harganya juga mahal. Sering didapati dan dihidangkan di restoran mewah, tiram selalu dimakan mentah bersama sos istimewa. Namun, sejak kebelakangan ini, ramai dalam kalangan kita yang sudah mencuba menu eksklufif ini dan mudah untuk didapati dimana-mana sahaja.
Tetapi, ada juga yang mengalami sakit perut selepas menjamah tiram mentah gara-gara keracunan bakteria. Bakteria apa pula yang ada dekat tiram mentah ini? Boleh ke makan tiram secara mentah-mentah?

Baca juga: Teknik Rebus Kerang Supaya Tak Liat & Isi Gemuk-Gemuk, Makan Pun Fresh!
Jangan makan tiram mentah dan tidak dimasak sempurna

Jika anda pernah menonton Mr Bean, ada satu episode dimana Bean mengalami keracunan selepas makan Tiram.
Ya itu adalah risiko bagi sesiapa yang makan tiram mentah yang tidak dimasak. Bakteria Vibrio Parahaemolyticus banyak di sekitar pantai dan tiram dan kerang memang ada bakteria ini.

Apabila berada di suhu bilik, bakteria ini akan berganda banyak. Tiram mentah yang ada bakteria ini kelihatan, bau dan rasa yang SAMA dengan tiram yang tidak ada bakteria. Jangan ambil mudah, di US, 80 ribu orang ada mengalami keracunan Vibriosis setiap tahun dengan lebih 100 kematian.
HUKUM MAKAN TIRAM MENTAH-MENTAH

Bukan itu sahaja, ramai turut bertanyakan apakah hukum makan tiram secara mentah-mentah kepada Mufti agama dan ini jawapannya…
Soalan:
Assalamualaikum w.b.t. Baru-baru ini saya melihat kawan saya memakan tiram secara mentah-mentah. Soalan saya, bolehkan tiram dimakan secara mentah-mentah, tanpa perlu dimasak terlebih dahulu? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
أُحِلَّ لَكُمْ صَيْدُ الْبَحْرِ وَطَعَامُهُ
Maksudnya: “Dihalalkan bagi kamu binatang buruan laut, dan makanan yang didapati dari laut.”[1]
Syeikh al-Sa‘di menyebutkan, tatkala haiwan buruan itu merangkumi haiwan buruan darat dan lautan, Allah SWT telah mengecualikan bagi kamu — dalam keadaan kamu sedang berihram — haiwan buruan laut iaitu haiwan laut yang hidup dan makanan yang didapati dari laut iaitu haiwan laut yang sudah mati. Justeru, perkara itu menunjukkan bahawa bangkai haiwan laut adalah halal. Selain itu, faedah kehalalannya itu adalah bertujuan supaya kamu memanfaatkannya dan begitu juga temanmu yang bersama kamu dalam perjalanan turut memanfaatkannya.
Pada asasnya tiram termasuk dalam hidupan air yang halal dimakan tanpa perlu kepada sembelihan. Hal ini kerana ia termasuk dalam keumuman firman Allah SWT:
أُحِلَّ لَكُمْ صَيْدُ الْبَحْرِ وَطَعَامُهُ
Maksudnya: “Dihalalkan bagi kamu binatang buruan laut, dan makanan yang didapati dari laut.”[4]
Begitu juga, terdapat riwayat daripada Abu Hurairah R.A, bahawa Rasulullah SAW bersabda:
هُوَ الطَّهُورُ مَاؤُهُ، الحِلُّ مَيْتَتُهُ
Maksudnya: “Air laut itu suci lagi menyucikan dan halal bangkainya.”[5]

Terlebih dahulu Imam al-Nawawi ada menyebutkan bahawa sekiranya ditelan ikan yang masih hidup atau ikan yang masih hidup itu dipotong separuh daripadanya, kemudian dimakan. Maka dalam perkara ini, terdapat dua pendapat. Pendapat yang paling sahih ialah makruh dan bukannya haram.[6] Justeru, kemakruhan tersebut berkemungkinan kembali kepada dua sebab iaitu perbuatan memakannya secara hidup-hidup berkemungkinan menyakiti dan menyeksanya, atau kerana memakannya secara mentah-mentah tanpa dimasak.
Berbalik kepada soalan yang diajukan, memakan daging secara mentah telah menjadi khilaf di antara para ulama kepada dua pendapat. Pertama, mereka yang berpendapat bahawa hukumnya adalah harus. Kedua, mereka yang berpendapat bahawa hukumnya adalah makruh.
Pendapat yang memakruhkan ini, di antaranya merupakan pendapat sebahagian ulama Hanbali seperti yang dinukilkan oleh Ibn Muflih dalam kitabnya, al-Adab al-Sya‘riyyah[7] yang menyatakan bahawa makruh makan daging mentah atau yang tidak dimasak. Sedangkan pendapat yang kedua yang menyatakan harus pula adalah berdasarkan pendapat al-Mardawi dalam kitabnya al-Insaf[8] yang menukilkan pendapat Imam Ahmad yang mengatakan, tidak mengapa memakan daging yang mentah. Pendapat ini adalah pendapat yang rajih kerana tiada nas yang mengharamkannya dan merupakan pendapat yang muktamad dalam mazhab Hanbali.[9] Maka ia menepati kaedah:
الأَصْلُ فِي الأَشْيَاءِ الإِبَاحَةُ
Maksudnya: “Hukum asal pada sesuatu itu adalah harus.”
Selain itu, Imam al-Nawawi juga pernah ditanya mengenai hukum memakan daging mentah dan beliau menjawab dengan menyatakan bahawa hukumnya adalah harus.[10] Sekalipun begitu, perkara ini juga perlu dilihat berdasarkan kesihatan. Dari segi perubatan, pakar kesihatan menyarankan agar makanan mentah hendaklah dimasak bagi mengelakkan keracunan makanan. Hal ini kerana daging mentah mengandungi bakteria seperti E.coli, Listeria monocytogenes dan Campylobacer yang mungkin menyebabkan simptom loya, muntah, cirit birit, demam dan sakit kepala. Bahkan memakan daging mentah boleh mendatangkan bahaya dan penyakit bawaan makanan.
Kesimpulannya

Berdasarkan kepada perbincangan dan perbahasan di atas, kami berpendapat bahawa memakan tiram secara mentah-mentah adalah makruh. Namun, jika ia boleh memudaratkan kesihatan serta boleh membawa kepada keracunan makanan, maka hukumnya adalah haram. Firman Allah:
وَلَا تُلْقُوا بِأَيْدِيكُمْ إِلَى التَّهْلُكَةِ
Maksudnya: “Dan janganlah kamu mencampakkan diri kamu ke lembah kebinasaan.”[11]
Ayat di atas bermaksud janganlah kamu menyerahkan diri kepada hal-hal yang menyebabkan kebinasaan, akan tetapi lakukanlah untuk diri kamu sebab-sebab yang boleh membawa kepada keselamatan.[12]
Semoga Allah SWT memberikan kefahaman yang jelas kepada kita semua dalam beragama. Ameen. Wallahua‘lam.
Sumber: Public Health, Maktabalbakri


Buat Hantu Seafood, Ini Cara Masak Tiram Bakar Berkeju Macam Di Hotel

Tiram atau oyster merupakan salah satu makanan laut yang menjadi pujaan hati buat anda yang ‘hantu seafood’. Selalu bila tengok dalam filem Hollywood pasti ada juadah tiram yang dihidangkan tidak kira dimasak atau secara mentah. Namun, ramai tahu bahawa harga tiram di pasaran tidaklah murah seperti harga makanan laut yang lain. Oleh itu, bila sudah berpeluang untuk membeli tiram ini pastikan cara anda masak tiram juga adalah betul.
CARA MASAK TIRAM BAKAR
Pernah beli tiram? Atau dapat free? Sis ni dapat free je. @encik_izwan ni dia tau isteri dia ni kreatif kannn. Sebab tu dia main bawak je balik tiram ni. Kawan dia kasi free!

So, macam mana nak masak tiram ni? Meh sis share..

1. Rendam kejap.. dan buang semua parasit-parasit  yang bertenggek atas dia. Bab buang parasit ni sis serahkan pada encik suami. Siapa suruh bawak balik kan.

2. Bila dah bersih putih sikitt, RAHSIA nak bukak tiram ni dengan senang tanpa melukakan jari jemari sis, kita masukkan dia dalam microwave selama 2-3 minit.

3. Dah siap panaskan, amek kain dan pisau tebal sikit dan buka mcm video sis tu. Mudah je kan nampak dia terbuka tu. Maaf ye suara mute sebab CikYam tengah cari perhatian nangis-nangis dan drama sikit.

4. Then susun atas tray, taburkan bawang putih racik-racik, daun bawang racik-racik, lemon sikit 1-2 titis..daaann paling penting! Penting yee.. MOZARELA CHEESE and Cheddar cheese. Paling best kalau ada Parmesan Cheese serbuk lagi padu! 3-3 cheese ni kasi tarok je untuk lebih umph! Letak sikit white pepper.

5. Bakar sampai garing. Macam dalam gambar tu.

6. Siap untuk makan.. cheese tarikkk baaiii.. @encik_izwan geleng kepalaaa laaa makan smpai 5-6 ekor.

*Terliur tengok!
Sumber: Hayati Ahmed


Cara Masak Thai Tomyam Viral Hanya Dengan 7 Langkah Mudah, Memang ‘Kaw’ & Wangi!

Tomyam merupakan hidangan yang tidak asing lagi bagi kita. Makanlah pada waktu bila sahaja, pasti hidangan ini kena dengen selera dan tekak rakyat Malaysia walaupun asal usulnya adlaah dari negara jiran, Thailand. Namun, keenakan tomyam ini pasti akan berbeza jika teknik dan resepi yang digunakan adalah berlainan.
Walaupun nampak mudah, sebenarnya cara masak tomyam ini memerlukan perhatian yang tinggi bagi mendapatkan rasa pedas, masam dan berlemak macam apa yang anda makan di Thailand. Jadi, ini merupakan perkongsian viral resepi tomyam menggunakan santan, rasa sama macam apa anda makan di negara jiran!

BAHAN-BAHAN TOMYAM

Beberapa ketul hirisan ayam

– 3 ekor udang

– 1 ekor sotong
– Lengkuas
– 2 batang serai
– 3-4 helai daun limau purut
– 1 pek Pes tomyam
– 1 biji limau nipis
1) Panaskan minyak dan tumis setengah pek tomyam. Lagi setengah pek simpan dulu.

2) Bila dah pecah minyak, masukkan tulang ayam, kepala udang, serai lengkuas, akar daun ketumbar. Jangan lupa basuh bersih akar daun ketumbar. Itu secret ingredient nak bagi tomyam lagi sedap.

3) Bila dah kesemua tu gaul sebati, letak santan. Separuh kotak pun dah cukup.

4) Gaul kan sebati. Biarkan seketika. Kemudian masuk kan air dan biar kan ia mendidih.

5) Selepas mendidih baru lah boleh letak bahan-bahan yang lain seperti udang, ayam dan sotong tadi. Dan jangan lupa daun limat purut dan perahan limau nipis. Kalau sukakan lagi masam, boleh perah lagi banyak. Lagi separuh baki pes tomyam tu, masa ni boleh letak. Dan sebelum tutup api, perasakan dengan garam dan gula.

Siap untuk dihidangkan!
Sumber: Hafiz Rahman


Cara Buat Pes Tomyam Homemade Yang Paling ‘Kaw’. Tak Susah Pun!

Sebut saja tomyam, dah ramai yang terliur. Tomyam yang paling sedap selalunya ada kuah yang pekat, pedas, ‘kaw’, dan terasa semua bahannya. Sekali dihirup, memang ‘terangkat’lah!
Tapi, mungkin tak ramai yang tahu membuat pes tomyam ini sendiri dan selalu menggunakan perencah segera yang kini mudah didapati. Sebenarnya, cara membuat pes tomyam ini tidak sesukar yang anda fikirkan. Malah, lebih sedap kalau dibuat sendiri kerana boleh diubah-ubah mengikut citarasa masing-masing.

Kali ini, kami ingin kongsikan resepi tomyam pes yang ‘kaw’, tapi cukup mudah oleh Puan Azzuliza Sukirman.
Resepi Tomyam Homemade Yang Paling ‘Kaw’. Tak Susah Pun!
Menurut Puan Azzuliza, sejak dah tahu buat pes tomyam sendiri, memang dah jarang sangat beli perencah di kedai. Bahannya mudah didapati dan cara membuatnya memang ‘simple’ sangat.

Mari kita lihat bahan-bahannya dan cara membuatnya.

Bahan-bahan
Bahan kisar:

2 biji bawang besar
4 ulas bawang putih
3 sudu besar cili blend
1 biji tomato
2 batang serai
1 biji limau nipis (perah jusnya)
3 tangkai cili besar
1 biji kiub ayam (*kalau nak guna pati ayam buatan sendiri pun boleh)

Bahan lain:

2 batang serai (diketuk)
3 helai daun limau purut (dikoyak-koyak)
Ayam
Sayuran pilihan
Sos tiram secukup rasa
Garam secukup rasa

Cara-cara
Ini pula cara memasaknya.
1. Kisar Bahan
Pertama sekali, kisarkan semua bahan kisar yang disenaraikan di atas bersama sedikit air.

2. Masak Bahan Kisar
Masak bahan kisar tadi di dalam kuali atau periuk menggunakan api perlahan.
Tak perlu tumis dengan minyak kecuali kalau anda nak buat stok pes tomyam. Kalau nak makan terus, rebuskan saja. Lagi sihat!

3. Masukkan Bahan Seterusnya
Seterusnya, masukkan ayam, serai, dan daun limau purut. Kacau sehingga ayam kental atau separuh masak.
Tunggu pes sehingga agak kering airnya. Tapi, jangan sampai hangit ya. Kekalkan api perlahan saja.

4. Masukkan Air Dan Sayur
Apabila ayam dah separuh masak, boleh masukkan air dan sayuran kegemaran anda.

5. Perasakan
Setelah sayuran empuk, boleh perasakan dengan garam dan sos tiram.

Siap Dihidang!
Mudah, bukan resepi tomyam ini? Kalau nak buat tomyam daging, seafood, dan sebagainya tambahkan saja. Anda juga boleh pelbagaikan bahan lagi jika anda sukakan bahan tertentu seperti belacan atau sedikit gula untuk mengimbangkan rasa.
Boleh Dijadikan Stok Dan Disimpan Dalam Peti Sejuk
Menariknya, pes tomyam ini juga boleh disimpan dalam peti sejuk untuk dijadikan stok. Tapi, ia mesti ditumis dengan sedikit minyak dan dimasak atas api agar boleh tahan lebih lama.
Untuk memudahkan, anda boleh buat dalam kuantiti yang lebih sedikit supaya lain kali ia boleh terus digunakan untuk memasak dengan mudah dan cepat.

*Resepi tomyam ‘kaw’ yang dikongsikan oleh Puan Azzuliza Sukirman melalui post Facebook beliau ini diterbitkan semula dengan kebenaran.


Tom Yam Dan Soto Ayam Diiktiraf Antara Sup Terbaik Dunia Oleh CNN, Memang Layak!

Sebut sahaja tomyam dan soto ayam, siapa sahaja yang tidak terliur bukan? Enak dimakan pada bila-bila masa, rupa-rupanya makanan bersup terkenal dalam masyarakat Asia ini telah diiktiraf dunia! Apa yang lebih membanggakan adalah, kedua-dua jenis makanan ini memang mudah didapati di dalam negara kita walaupun asal usulnya dari negara jiran.
TOMYAM DAN SOTO AYAM SUP TERBAIK DUNIA!

Soto Ayam dari Indonesia dan Tom Yam Goong dari Thailand telah diiktiraf sebagai antara sup terbaik dunia dari media CNN. Kedua hidangan itu berjaya memasuki senarai 20 sup terbaik di dunia.
Soto Ayam yang diperbuat daripada pelbagai jenis rempah seperti kunyit segar, kayu manis, serai dan daun jeruk berjaya menduduki tempat ke-17 sebagai sup terbaik di dunia. Tidak hanya di Indonesia, sup ini juga diminati di Singapura, Malaysia, dan Suriname – yang terletak jauh di Amerika Selatan,  di mana resipi ini tiba bersama dengan pendatang dari Jawa. Bukan itu sahaja, menu soto ayam ini amat mudah untuk kita jumpa semasa musim perayaan, contohnya dihidangkan kepada tetamu semasa Hari Raya Aidilfitri.

Manakala Tom Yam Goong pula yang berasal dari Thailand pula menduduki tempat ke-18 sebagai sup terbaik di dunia versi CNN. Tom Yam goong adalah salah satu daripada banyak jenis tom yam di Thailand yang menjadi kegemaran orang ramai. Hidangan manis, masam, pedas dan masin ini sangat popular di sekitar Thailand, Singapura dan Malaysia. Bahan aromatiknya meliputi lengkuas, serai dan daun limau purut sambil dihidangkan bersama cili merah untuk menambah kepedasan.

Untuk lima teratas sup terbaik di dunia versi CNN, sup Banga yang berasal dari Nigeria berada di tangga pertama, Beef Pho dari Vietnam di tangga kedua, sup Borscht dari Ukraine menduduki tangga ketiga, Bouillabaisse dari Perancis di tangga keempat dan di tempat kelima diduduki oleh sup Caldo verde dari Portugal.
Sumber: CNN Travel


Resepi Breakfast Dip Simple & Sedap Guna Tortilla Wrap. Sihat Pulak Tu!

Mungkin ramai antara kita yang beli tortilla wrap ni lepas tu rasa dah bosan nak makan wrap macam biasa tu…
Maklumlah, kadang tu jemu juga kan kalau asyik ulang resepi sama je.

Jadi dalam artikel ini kami kongsikan satu idea menarik oleh Puan Zatil Arip yang mengolah tortilla wrap untuk buat breakfast dip ala nachos tu.
Memang simple dan nampak sedap sangat!

Jom tengok resepi beliau selengkapnya di bawah.

Resepi Breakfast Dip Guna Tortilla Wrap
Hari tu saya beli gardenia wraps walaupun masa tu tak ada idea nak masak apa lagi.
Tapi anak-anak tak berapa minat makan wrap. Isi je dema kutip nanti.
Saya dok pikir apalah nak dibuat dengan gardenia wrap ni?
Maka tercetuslah idea resepi sarapan mudah ni pagi tadi.
Bahan-bahan
Bahan Telur Hancur (scramble eggs)

4 biji telur
Setengah cawan susu segar
Garam
Lada hitam
Tomato-dadu
Bawang-dadu
Daun ketumbar-hiris
Sehiris lemon

Cara nak buat boleh rujuk gambar di bawah:

Topping nak tambah apa-apa bahan lain terpulanglah ikut suka ya.

Cara menukarkan wrap kepada tortilla chips:

Sapu wrap dengan minyak zaitun.
Potong menjadi bentuk segitiga-segitiga kecil.
Tabur garam dan lada hitam jika suka.
Bakar suhu 180°C selama 7 minit atau sehingga kerangupan yg disukai.
Siap chips utk dicicah dengan telur hancur dadih

OK dah keluar oven / air fryer bolehlah hidang dengan telur tadi.
Inilah hasilnya…

“Umi esok buat macam ni lagi tau!”
Haa..berjaya ler tu kan?
Simple sangat resepi tortilla wrap ni, sesekali ubah angin. Seronok juga makan rangup-rangup macam nachos tu.
Apa lagi, jomlah kita cuba!
*Kredit resepi: Zatil Arip via Masak Apa Hari Ni (MAHN)


Cara Buat Kulit Tortilla Homemade. Guna 3 Bahan Je, Jimat & Sedap!

“Boleh tahan mahal jugak kulit tortilla ni kalau beli. Aduh, rasa terbantut pulak nak beli.”
Asyik makan roti biasa je, sesekali ubah citarasa best jugak makan tortilla wrap ni kan?

Senang nak olah dan boleh bubuh macam-macam kat dalam tu. Mudah nak bawa bekal, senang disediakan.
Lagi-lagi yang tengah diet, selalunya mesti ada makanan macam ni dalam menu.

Tapi kalau kita beli yang dah siap, boleh tahan mahal juga harga kulit tortilla ni.

Jadi apa kata kita resepi tortilla wrap homemade yang mudah oleh Ana Mohd yang menggunakan 3 bahan utama saja.
Wow! Menarik kan? Ikuti perkongsian beliau selengkapnya di bawah ini.

Cara Buat Kulit Tortilla Homemade. Boleh Frozenkan Buat Stok
Siapa peminat tortilla kat sini?
Boleh cuba buat kulit tortilla sendiri.
Boleh simpan lama jadi stok frozen juga tau. Bila nak makan defrost dan bakar sekejap je.
Memang mudah kerja. Jimat pun jimat. Ni saya buat untuk bekal sarapan pagi suami.
Mudah nak makan sebab saya buat saiz comel-comel.
Ini resepinya.
Bahan-bahan

2 cawan tepung gandum
3 sudu besar minyak masak @ minyak zaitun
3/4 sudu kecil baking powder
1/2 sudu kecil garam
3/4 cawan air panas

Cara-cara
1. Gaulkan Semua Bahan
Masuk je semua bahan dalam mangkuk, kemudian gaul-gaulkan.
2. Uli
Bila adunan dah agak suam, terus uli jadi doh yang lembut.
3. Rehatkan
Kemudian tutup dengan kain lembap dan biarkan kejap dalam 20 minit.
4. Bentukkan
Pastu boleh bulat-bulatkan kecil-kecil.
Kemudian canaikan / leperkan.
5. Bakar
Lepas tu bolehlah bakar atas pan.
Kalau nak buat frozen, bakar sekejap je.
Kalau nak terus makan, bakar sampai jadi macam dalam gambar.

Waktu anggaran nak bakar tu lebih kurang 1 minit untuk both sides.
Ok siap. Mudah je kan. Dapat banyak pulak tu!

Untuk Inti
Untuk inti ni sebenarnya boleh ikut selera masing-masing.
Saya cuma perap ayam dengan sos tiram / sos lada hitam dan grill.
Untuk sayuran saya letak salad, carrot, timun, tomato, bawang dan sos cili.
Kemudian boleh tambah mayonis / cheese / sos apa-apa ikut suka.
Tips:

Pastikan sayur-sayur di tos sampai kering untuk elakkan cepat basi.
Boleh juga isi ayam celup tepung / fillet ikan celup tepung.

Resepi Tortilla Wrap Berperisa Bawang Putih
Kalau teringin nak buat garlic tortilla, boleh olahkan sikit ikut cara yang sama. Mudah aje.
Caranya, 3 sudu besar minyak tu dipanaskan dan tumis 2 ulas bawang putih yang dicincng halus smpai naik bau (jaga api jangan sampai hangit).
Kemudian tutup api, biarkn sejuk dan baru campur dengan tepung dan bahan lain.
Lepas tu ikut step seterusnya macam di atas tadi. Siap!
Jimat, Mudah & Sedap
Mudah sangat nak buat kulit tortilla ni rupanya. Cuma guna tepung gandum dan minyak je.
Lepas ni bolehlah cuba buat sendiri dekat rumah. Bila buat wrap ni, dapat jugalah rajinkan diri makan sayur. Nak buat bekal ke sekolah atau tempat kerja pun mudah.
Yang penting, memang jimat banyak berbanding beli yang siap kan?
Selamat mencuba!
*Resepi tortilla wrap ini dikongsikan oleh Ana Mohd menerusi Facebook. Untuk sebarang maklumat lanjut atau pertanyaan berkaitan resepi, boleh rujuk post asal beliau di SINI.


Resepi Turun Temurun Kuih Cecemek, Kuih Tradisi Orang Perak Bentuk Bunga Durian

Pernah dengar mengenai kuih cecemek? Kuih cecemek merupakan kuih yang mempunyai bentuk sama seperti bunga durian dan dimasak bersama santan. Bagi masyarakat di Perak, antara makanan tradisi tidak lekang dek zaman sudah tentunya kuih cecemek.
Kuih cecemek mempunyai rasa yang cukup enak dan selagi makan pasti nak lagi! Nak tahu resepi turun temurun kuih cecemek? Ikuti perkongsian resepi daripada Nonie Khairul di laman Facebooknya.

Baca juga: Resepi Crunchy Cornflakes Chip Simple, Mesti ‘Laku Keras’ Raya Nanti!
RESEPI TURUN TEMURUN KUIH CECEMEK, KUIH TRADISI ORANG PERAK

Kuih Cecemek. Kuih tradisi Pasir Salak, Kg Gajah Perak. Kuih ni kalau nak tau memang selalu muncul bila time bulan puasa. Selain cecemek, kuih ni kitaorang panggil kuih lempeng basah. Cecemek tu maksudnya bunga durian.

Kalau korang tengok bentuk dia macam bunga durian kan. Tak percaya boleh Google ya. Dalam tengah tu kita letak gula putih. Sekali pandang cecemek lebih kurang macam badak berendam kan cuma beza intinya kelapa.

Bila buat ni teringat pula masa kecik kecik dulu. Selalu tolong arwah Onyang buat. Tapi masa tu kitaorang buat letak dalam temalung (sampan macam limas), tapi sebab Nonie tak reti nak buat temalung.
Jadi, nak senang buat macam ni sahaja macam biasa.  Kali terakhir buat masa sekolah rendah, lepas Onyang meninggal terus tak buat dah. Jadi jenuh juga nak recall balik step dia.
Bahan-bahan untuk kuih:

1 cawan tepung pulut
2 sudu besar tepung beras/ tepung gandum
gula secukupnya
air secukupnya
garam secukup rasa

*Campurkan ke semua bahan dan pastikan doh tidak begitu keras.
– Bulatkan doh menggunakan tangan dan buatkan lubang di tengah. Kemudian, picit keliling kuih untuk mendapat hasil seperti dalam gambar.

– Letakkan gula putih di dalam kuih tersebut.

Cara penyediaan kuah:

Santan
Tepung gandum 1 sudu
Garam secukupnya

1. Campuran santan (agak agak Jangan pekat sangat), letak tepung gandum dalam 1 sudu.
2. Kemudian garam secubit dua. Kacau bagi sebati, tapis Kemudian kukus 15-20 minit. Memang tak ada resepi yang tepat sebab buat memang main agak agak sahaja.

3. Gambar dalam bekas besar tu kukus 15minit tapi macam tak masak sangat, kena tambah masa 10minit lagi.

Cuba la buat, sedap tau. Kuih Fav Nonie nie. Bulan puasa wajib ada cuma puasa tahun lepas je tak dapat makan.
Sumber: Facebook Nonie Khairul


Resepi Ubi Rebus Goreng Berempah, Perap Dulu Baru Sedap!

Ubi kayu merupakan makanan kegemaran orang dahulu kerana mudah dan murah untuk mendapatkannya. Kebiasaanya ubi kayu akan direbus terlebih dahulu dan disaijikan bersama gula atau kelapa parut. Memang sedap dan mengenyangkan.
Antara resepi lain boleh dicuba ialah ubi rebus goreng berempah seperti perkongsian Dr Kamarul Ariffin Nor Sadan. Menurutnya, juadah itu sering dihidangkan oleh ibu tersayang buat mereka sekeluarga kerana menjadi kegemaran ramai. Jom cuba buat.. Nampak sedap!

Baca juga: Resepi Baked Potato Macam Di Hotel, Cheese Leleh & Berlemak!
RESEPI UBI REBUS GORENG BEREMPAH, PERAP DULU!
Dekat rumah mak saya, kalau dia kata “Long, ada ubi goreng dekat dapur! Jamahlah sikit.” maknanya ada ubi rebus yang diperap rempah dan kemudiannya digoreng. Pernah cuba? Nak tahu resepi dia?

Ubi Rebus Goreng Berempah by Kamarul Ariffin Nor Sadan

Bahan-bahan: 4-6 orang makan

2 batang ubi (macam dalam gambar)
6 biji bawang merah ros
3 ulas bawang putih
2 sudu besar biji ketumbar
1 sudu besar serbuk kunyit
Garam secukup rasa

– Di Johor benda ini dipanggil ubi, singkatan kepada ubi kayu. Tempat lain, mungkin ubi tu merujuk kepada ubi kentang. Jangan silap. OK, kupas kulit ubi kayu dan potong lebih kurang 4 inci.

– Sementara tubggu ubi empuk, kita sediakan perapan yang digunakan untuk beri rasa lebih nikmat kepada ubi kita nanti. Hiris bawang merah ros dan bawang putih. Biji ketumbar kita tumbuk!

– Tumbuk pakai lesung. Letak garam secubit dua. Serbuk kunyit masuk sekali! Mohon jangan gunakan serbuk ketumbar, kerana ubi kita akan jadi gelap. Tak cantik.

– Sebab ubi rebus lebih menyerap rempah. Ubi rebus tu kita tos, rehatkan sekejap biar sejuk dan dipotong 4. Jangan kecil sangat. Ubi ni dah empuk kalau potong kecil, nanti dia mudah berderai.

– Kemudian, campurkan bawang merah, bawang putih dan bumbu tumbuk tadi ke atas ubi. Kemudian, gaulkan semua bahan ni dengan tangan. Biar tangan kuning tak apa. Jangan otak kuning.

– Bolehlah ni. OK biar ubi ni diperap dalam 10-20 minit. Biar ubi serap sikit rasa rempah tu. Sebenarnya, kalau kau orang nak ubi ni pedas pun boleh. Letak serbuk cili sikit.

– Dah perap, maka masa untuk menggoreng! Gunakan api yang kuat. Goreng sampai ubi jadi keemasan, dan bawang jadi rangup! Oleh kerana ubi ni dah rebus, tak risau dia keras.

– Lebih kurang macam ni! Saya jamin, luar rangup, tapi dalam empuk berlemak. Siap ada bau harum bawang goreng dan ketumbar. Peh! Jap kita hidang jap!

– Itu dia! Tengok bawang goreng tu! Itu pelaris tu. Kadang-kadang berebut dengan orang rumah! Tak percaya? Cubalah buat dulu!

Sumber: Facebook Dr Kamarul Ariffin Nor Sadan


Resepi Udang Masak Thai Ini Dapat 27k Shares, Sedap Makan Berpinggan!

Kalau makan di kedai Thailand, antara hidangan mesti dipesan adalah ikan tiga rasa dan udang masak thai. Memang sedap dipadankan bersama nasi panas dan mudah sahaja sebenarnya cara membuatnya. Ikuti perkongsian udang masak thai di bawah oleh Puan Ameera dan mendapat sehingga 27 ribu shares di laman Facebook. Rugi kalau tak cuba!
Baca juga: Resepi Kuih Lapis Pelangi Viral, Lembut Berlemak & Confirm Menjadi

RESEPI UDANG MASAK THAI DAPAT 27K SHARES, SEDAP MAKAN BERPINGGAN
1. Bedakkan udang kita dengan garam dan serbuk kunyit. Panaskan minyak Kemudian goreng sekejap sahaja.

2. Bahan utama. Cili tu kalau nak pedas lagi boleh letak lebih. Ini sukatan ibu masak anak anak boleh makan sekali. Bawang merah kecil lagi padu rasanya bila masak camgini. Cubalah.

3. Pakai minyak udang tadi je. Kalau banyak sangat boleh buangkan sedikit minyak tu. Serai 2 batang, titikkan dan masukkan.

4. Sos cili 2 sudu makan, sos tiram 2 sudu makan, sos ikan ada gambar sotong ni sedap. Letakkan 1 sudu makan.

5. Letakkan air sedikit sahaja untuk menumis bahan tadi. Bagi ada kuah la sikit. Masukkan daun limau purut 6 helai.

6. Gula 1 sudu makan. Tak ada gula perang boleh guna gula putih. Tak ada masalah. Janji gula. Jangan bergula sudah.

7. Masukkan mushroom seasoning sesikit bagi melazatkan lagi sambal kita. Kalau tak ada benda ni boleh pakai secukup rasa.

8. Dah sebati semua masukkan udang. Gaul lagi bagi mereka mesra.

9. Dah mesra last sekali masukkan daun ketumbar. Kemudian gaul rata. Ini pilihan ye, kalau taknak letak daun ketumbar ni pun tak apa sebab ada orang suka, ada orang tak suka. Katanya bau lipas.

Sedia untuk dihidangkan. Memang sedap!

Sumber: Facebook Ameera


Resepi Unik Sagu Berinti Ayam, Kuih Tradisional Thailand

Kalau sebut sahaja makanan Thailand, pasti ramai yang mengemarinya. Terutamanya makanan tradisional mereka yang unik serta gabungan pelbagai bahan. Antara yang menjadi pilihan ramai ialah pulut mangga.
Tapi apa kata kita cuba resepi baharu iaitu sagu sai kai atau nama lainnya sagu berinti ayam. Menarik kan? Ikuti perkongsian resepi penuh di bawah daripada pemilik Facebook bernama Bibi Ongcinda. Sedap tau!

Baca juga: Resepi Premium Royal Thai Buttercake, Simple & Gebu!
RESEPI UNIK SAGU BERINTI AYAM, KUIH TRADISIONAL THAILAND
Masih setia dengan kuih tradisional Thailand. Hari ni datang tunai janji nak kongsi resepi kuih sagu berinti ayam atau sagu sai kai. Kali ni buat tiga warna.

Bahan-bahan diperlukan:

Biji sagu
Bawang putih
Biji lada putih
Akar ketumbar
Bawang merah
Ayam
Kacang tanah
Gula kabung
Sos ikan

Cara-cara penyediaan:
1. Rendam biji sagu lebih kurang 25-30 minit dan tapiskan. Warna asal bunga telang warna biru. Saya perah air limau nipis sikit untuk hasil warna ungu.

2. Tumbuk bawang putih, akar ketumbar dan biji lada putih.

3. Tumis bahan yang ditumbuk dan masukkan, lobak masin, bwg merah, aym, kacang tanah, gula kabung dan sos ikan. Kacau sehingga agak-agak kering.

4. Buat bulat-bulat macam ni dan letakkan dalam sagu yang dibulatkan.

5. Sedia untuk dikukus.

Tabur bawang putih goreng dan makan bersama daun salad, daun ketumbar dan cili hijau. Sedap!

Selamat mencuba!
Sumber: Facebook Bibi Ongcinda


Resepi Unik Udang Labu Mentega, Rasa Manis & Lemak Pasti Disukai Ramai!

Apa lagi ye yang boleh kita masak dengan menggunakan labu? Sedap tau masakan berasaskan labu ni kerana manis buah labu itu sendiri dan rasa sedikit lemak padanya. Memang boleh jadi makin berselera. Kali ini kami kongsikan pula menu udang labu mentega daripada Puan Rosie Zam. Sedap dan aromanya pun memang wangi.
Senang saja masaknya yang penting sedap. Boleh menambah nasi dibuatnya kalau tak kuat ketahanan mental.

BAHAN-BAHAN UDANG LABU MENTEGA
– Udang
– Labu ikutlah nak guna suku atau separuh biji. Ikut besar mana labu tu.

– Cili padi dipotong kecil.

– Daun kari
– Bawang putih 4 ulas.
– Butter
– Susu cair
LANGKAH-LANGKAH MEMASAK UDANG LABU MENTEGA
1. Taburkan garam dan serbuk bawang putih. Gaulkan.

2. Panaskan minyak dan goreng udang tadi. Hati-hati gais minyak panas tu.

3. Dalam periuk lain, rebus labu hingga empuk kemudian lenyekkan.

4. Hiris cili padi. Cincang bawang putih.

5. Cairkan butter dalam kuali. Kemudian goreng bawang putih.

6. Goreng hingga kekuningan. Jangan sampai hitam itu namanya hangit.

7. Bila dah kekuningan masukkan daun kari.

8. Kemudian masukkan pula labu yang sudah dilenyek tadi.

9. Tuangkan susu cair. Agak-agak dalam setengah cawan gituu. Kalau nak kuah banyak tambah lagi. Biarkan seketika hingga mendidih.

10. Kemudian tambahkan udang yang telah digoreng tadi.

11. Waktu ni masukkan cili padi garam dan gula ke dalam kuali. Biarkan sekejap sampai kuahnya agak pekat dah boleh tutup api.

12. Walaaa dah siap boleh dihidang dengan nasi panas. Waduh enak banget! Haha. Bismillah.

Sumber: Rosie Zam


“Aduhai budak ni, susah betul nak disuruh makan. Lagi-lagi pulak tengah demam, lagilah dia tak berselera. Apa aku nak masak untuk dia ya?”
Bila anak atas 6 bulan jenis susah makan, ibu ayah mesti pening. Asyik nak susu saja pun tak boleh juga. Nanti kurang berat badan. Apa kata pelbagaikan menu mereka dan cipta sedikit kelainan dalam hidangan harian. Di sini kami kongsikan resepi Nasi Cupcake hasil olahan Puan Bella Nabila.

Menurutnya, memandangkan suatu masa dahulu anaknya pun pernah tak berselera sebab, maka tercetuslah idea untuk menyediakan hidangan ini. Yang penting, ianya cukup ringkas dan sedap!
Jom kita tengok resepinya.

Resepi ‘Nasi Cupcake’ Untuk Anak Yang Susah Makan. Sesuai Untuk Bayi Juga
Berikut adalah bahan-bahannya. Yang ini kalau nak sediakan untuk anak yang dah besar sedikit. Kalau nak sediakan untuk bayi, boleh scroll ke bawah lagi sebab seeloknya guna bahan yang lebih sihat.

Bahan-bahan

Nasi putih
Butter
Serbuk lada sulah
Isi ikan/ayam (yang dah siap digoreng / kukus)
Susu kotak
1 biji telur
Cheddar cheese
Sedikit garam (optional)

Cara-cara
1. Gaulkan Bahan Utama
Pertama sekali, gaul nasi putih bersama butter dan isi ikan / ayam.

2. Campurkan Telur & Susu
Seterusnya, pukul telur dan campurkan ke dalam susu. Kacau sebati.
3. Masukkan Bahan Ke Dalam Cawan Kertas
Sekarang, dah boleh masukkan nasi yang telah digaul (dalam langkah 1) ke dalam cawan kertas / cupcake.
Kemudian, tuangkan susu yang dah dicampur telur tadi ke atasnya.
4. Taburkan Cheese
Untuk topping, taburkan cheddar cheese yang dah diparut di atasnya.

5. Bakar
Akhir sekali, panaskan oven pada 160°c selama 10 minit. Dan bakar selama 20 minit. Siap!

*Untuk Bayi
Bagi yang ingin menyediakan resepi ini khas buat bayi, boleh gunakan bahan-bahan seperti di bawah ini.
Bahan-bahan

Nasi putih
Unsalted butter
Serbuk lada sulah
Isi ikan/ayam (yang sudah digoreng / kukus)
Susu segar
1 biji telur
Cheese block (Bega)
Sedikit serbuk bilis (pengganti garam)

Cara-caranya membuatnya sama seperti di atas.
Mudah, Sedap Dan Sihat!
Beginilah hasilnya. Wah, memang membuka selera kan? Anak nak makan pun senang.

Lepas ini bolehlah cuba untuk anak-anak di rumah. Bahannya pun sihat dan berkhasiat. Ringkas saja, bukan?
Selamat mencuba.

**Resepi asal Nasi Cupcake ini adalah hasil olahan Puan Bella Nabila. Untuk lebih banyak perkongsian dan tips masakan, follow beliau di SINI.


Resepi ‘Chewy Cheese Spinach’ Yang Akan Buat Anak Anda Sukakan Sayur

Anak-anak kecil memang ada yang susah disuruh makan nasi. Sayur jauh sekali. Tapi, kalau dihidangkan nugget, sosej, atau apa-apa makanan segera, sekejap saja habis, bukan?
Sebenarnya, ada banyak cara untuk anda menyediakan resipi untuk anak yang lebih sihat. Antaranya adalah dengan membuat sendiri makanan frozen tersebut. Salah satu resipi menarik ingin kami paparkan kali ini adalah oleh Puan Asha Zainudin, yang berkongsikan cara membuat ‘chewy cheese spinach’. Ia bukan saja sedap, tetapi berkhasiat. Sesuai untuk anak-anak mahupun seisi keluarga.

Jom tengok resipi penuhnya di bawah ini.
Cara Buat ‘Chewy Cheese Spinach’. Makanan Sihat Untuk Anak-anak!
Berikut adalah resepi untuk anak yang sihat dan berkhasiat, ‘chewy cheese spinach’.

Bahan-bahan:

250g Mozarella parut (kalau yang ketul, parutkannya supaya senang cair)

250g Cream cheese (apa-apa jenama pun boleh)

1 cawan daun bayam racik (daun sahaja)

1 sudu besar mentega

1 ulas bawang putih cincang

1 sudu kecil lada hitam tumbuk halus

1 sudu kecil garam halus

Nota:
* Boleh ditambah dengan isi ayam cincang.
* Jika tak ada bayam, boleh digantikan dengan daun sawi.
* Nak guna carrot pun sedap. Parut halus dan perahkan jusnya.
* Nak guna brokoli boleh juga. Ambil kepala brokoli dan cincang halus.
* Nak campur-campur tiada masalah. Ikut selera dan kreativiti masing-masing ya!

Cara Membuat:
Berikut adalah cara membuat ‘chewy cheese spinach’ langkah demi langkah.
1. Tumis Bawang Putih
Mula-mula, panaskan kuali – seeloknya guna non-stick pan. Masukkan mentega dan bawang putih yang telah dicincang. Biar naik bau.
Gunakan api kecil saja ya, jangan sampai tumisan menjadi garing.

2. Masukkan Keju
Masukkan kedua-dua keju Mozarella dan cream cheese. Kacau supaya ianya cair.

3. Masukkan Daun Bayam Dan Perasa
Bila keju dah cair dan bercampur, masukkan daun bayam, lada hitam dan garam. Kacau rata sehingga bayam layu dan bertukar warna sedikit gelap.

Beginilah hasilnya apabila semuanya sebati menjadi adunan.

4. Bentukkan
Seterusnya, salinkan ke dalam bekas yang sesuai. Sebelum itu, sapukan bekas dengan sedikit minyak supaya tak melekat.
Untuk memudahkan, saya leperkan di dalam dulang saja. Kalau tak pakai dulang, boleh gunakan tupperware atau apa-apa bekas lain.
Oh ya, kalau nak buat bentuk bulat pun boleh, tapi mesti buat semasa adunan masih panas. Kalau dah sejuk, susah nak bentukkan.

5. Biarkan Mengeras Dalam Peti Sejuk
Apabila adunan tadi dah sejuk pada suhu bilik, masukkan ke dalam peti sejuk selama lebih kurang 30 minit, iaitu sehingga ianya mengeras.

6. Potong
Setelah keluar peti sejuk, potongkan ikut saiz yang anda suka. Nak terapkan menggunakan cookies cutter pun boleh. Lagi comel!
Pastikan tak terlalu tebal atau terlalu halus, agak-agaklah ya.

7. Salut Tepung
Selepas dipotong, mandikan dgn 1/2 cawan tepung gandum.

8. Celupkan Telur
Kemudian, celupkan ke dalam 2 biji telur yang dah dipukul perlahan menggunakan garfu.
*Kalau nak buat kulit luar yang lebih tebal, boleh ulangkan langkah 7 & 8 sekali lagi.

9. Lapiskan Dengan Bread Crumbs
Akhir sekali, lapiskan permukaan akhir dengan 1 cawan bread crumbs. Siap!
Untuk pengetahuan, bread crumbs ini ada dijual siap di kedai-kedai dan pasaraya. Kalau tak jumpa, boleh juga guna corn flakes yang diramas halus.

10. Sejukkan Sebelum Digoreng
Sebelum menggoreng, simpankan dahulu di dalam tempat beku selama 15 minit. Nak buat stok frozen pun boleh.
Lepas itu, barulah panaskan minyak dan goreng dengan api sederhana / kecil.
Inilah hasilnya selepas digoreng, memang terliur tengok kejunya!

Resepi Untuk Anak Yang Susah Makan Sayur
Resepi untuk anak ini memang pilihan yang lebih sihat kerana mengandungi sayuran. Berbanding makanan frozen segera seperti nugget ayam yang dibeli di kedai, kita boleh kurangkan kuantiti garam. Dan ia semestinya tanpa MSG mahupun pengawet!
Mudah sangat, mari kita cuba sekarang!

*Resepi asal Puan Asha Zainudin ini pertama kalinya dikongsikan beliau melalui Facebook Group: Masak Apa Hari Ni (MAHN). Ia diterbitkan semula di laman web ini dengan kebenaran beliau.


Dah Bosan Dengan Bubur Ayam, Cuba Resepi Sup Barli Yang Lazat & Berkhasiat Ini

“Demam-demam macam ni memang tak ada selera nak makan. Nak makan bubur ayam pun rasa macam dah bosan. Apa lagi yang menu yang menarik sikit ya?”
Pening juga kepala memikirkan menu bila tengah tak berselera nak makan. Tekak pula sakit, lidah terasa pahit, hidung pun tersumbat. Bila dalam keadaan begini, memang sesuai makan makanan yang berkuah – dan yang penting perlulah berkhasiat.

Kalau dah bosan dengan bubur ayam, apa kata cuba resepi sup barli yang mudah hasil sumbangan Puan Siti Annallyssa ini. Cuma perlu rebus. Rasanya pula memang lazat dan penuh dengan khasiat kebaikan. Makan masa tak demam pun sure licin!
Resepi Sup Barli Yang Lazat & Berkhasiat
Jom kita tengok cara buat sup barli yang sangat mudah ini. Pejam mata pun boleh buat tau!

Bahan-bahan

Biji barli
Dada ayam
Bawang holland
Bawang putih
Halia
Serai
Lada hitam
Sayur-sayuran seperti carrot, daun sup, dan lain-lain ikut citarasa

Cara-cara
Hanya 3 langkah saja nak buat sup barli yang sedap dan menjilat jari. Berikut adalah langkah-langkahnya:

1. Rebuskan Barli
Mula-mula, rebuskan barli selama lebih kurang 30 min atau hingga lembut.

2. Rebus Sup Di Periuk Berasingan
Sementara itu, di periuk lain pula rebuskan dada ayam bersama bawang Holland, bawang putih, halia, serai dan lada hitam.
Tak perlu tumis. Rebus saja dengan air.
Bila ayam dan sayuran dah agak masak, bolehlah perasakan dengan garam.

3. Satukan Barli Dengan Sup
Akhir sekali, satukan barli dengan sup yang dibuat berasingan tadi. Siap!
Mudah, kan?

Sesuai Juga Untuk Anak-anak
Simple saja rupanya nak buat sup barli. Selalunya gunakan barli ini untuk buat air saja. Rupa-rupanya menarik juga bila tengok sup barli begini. Buat mereka yang diet pun, bolehlah masukkan menu sup barli ini dalam senarai.
Sesekali mesti seronok juga buat hidangan yang lain sedikit. Hari-hari makan nasi dan roti pun bosan juga, kan? Lagipun, resepi sup-sup begini memang sesuailah dengan anak-anak. Boleh ubah atau pelbagaikan bahannya supaya kena dengan selera anak. Mesti anak suka. Ibu ayah pun enjoy sama.
Selamat mencuba!

*Resepi sup barli ini disumbangkan oleh Puan Siti Annallyssa menerusi Facebook Masak Apa Hari Ni (MAHN). Ia telah disunting dan diterbitkan semula dengan kebenaran. Untuk lebih banyak tips dan perkongsian menarik, boleh follow Puan Siti Annallyssa di SINI.


Baby Tak Nak Nasi, Cuba Resepi Fluffy Egg Rice Ni. Goreng Macam Nugget Pun Boleh

Buntu juga nak fikir apa resepi untuk baby yang sesuai bila dia dah tak suka makan bubur kan?
Sebenarnya memang kita digalakkan untuk ubah tekstur pemakanan bayi secara beransur-ansur, sedikit demi sedikit sesuai dengan tahap perkembangan bayi.

[Baca juga : Jangan Tunggu Gigi Tumbuh Barulah Nak Ubah Tesktur Makanan Bayi…]
Jadi dalam perkongsian kali ini, kami berbesar hati untuk kongsikan resepi untuk baby oleh Nur Azlin Ali Alwi.

Resepi fluffly egg rice untuk baby ni boleh dimakan seawal 7 bulan, tak kisahlah yang dah ada gigi atau belum.

Gigit guna gusi pun boleh sebab lepas kukus tu dia lembut dan fluffy sangat. Bau pun harum semerbak!
Ibu pun join sekali sebab sedap sangat! (Tapi ibu cicah sos hehehe).
Resepi Makanan Baby Ringkas & Berkhasiat: Fluffy Egg Rice
Bahan-bahan

Nasi – 2 sudu makan
Susu formula – 2 scoop (boleh tukar susu full cream kalau tak ada susu formula)
Telur – 3 biji (
Sedikit bawang putih
Sedikit carrot
Sedikit bayam Brazil
Cream Cheese – 1 sudu makan (kalau tak ada tak payah letak pun tak apa)
Unsalted Butter – 1 pek kecil macam dalam gambar tu (setengah saya guna dalam adunan, setengah lagi saya sapu pada acuan)

Cara-cara
Cara nak buat fluffy egg rice ni memang simple sangat.
Ini langkah-langkahnya.
1. Blend
Mula-mula blend kan semua bahan di atas hingga hancur.

2. Masukkan Ke Dalam Acuan
Bila dah blend, masukkan ke dalam acuan yang dah disapu dengan sedikit unsalted butter.
3. Kukus
Kemudian kukus adunan tu dalam lebih kurang 20 minit.

4. Siap!
Lepas 20 minit bolehlah makan.
Saya terlebih kukus tadi tu yang atasnya tak berapa cantik. Tengah leka sidai kain. Hehe.
Buka-buka tutup periuk dah berbau harum semerbak!

Boleh Juga Frozenkan & Goreng Macam Nugget
Resepi untuk baby ni memang simple tapi sangat sedap dan boleh tarik selera baby tau.
Lagipun ia dah lengkap dengan Karbohidrat + Protein + Vitamin.
Baby boleh makan macam tu je sebab ianya lembut. Baby yang tak ada gigi pun boleh kunyah guna gusi sebelum telan.
Kalau ibu-ibu nak buat stok finger food, boleh frozenkan dan lepas tu goreng balik. Nanti dia jadi macam nugget. Sedap, sihat dan insha Allah berselera anak nak makan nanti.
[Baca juga : Resepi ‘Chewy Cheese Spinach’ Yang Akan Buat Anak Anda Sukakan Sayur]
Selamat mencuba!
*Resepi untuk baby : Fluffy Egg Rice ini dikongsikan oleh Nur Azlin Ali Alwi menerusi Facebook. Ia telah disunting dan diterbitkan semula dengan kebenaran. Sebarang pertanyaan atau maklumat lanjut berkaitan resepi sila rujuk posting asal beliau di SINI.


Resepi Vadai Kentang Ala-Ala Dalam Filem Bollywood, Bila Dimakan Garing & Rangup!

Kentang Vadai adalah makanan atau kudapan bagi kaum India di Malaysia. Ia juga popular dalam kalangan kaum Melayu dan Cina di negara kita ini. Jika di Mumbai, kita sering lihat makanan ini dijual di tepi-tepi jalan sebagai snek masyarakat di sana. Berasaskan kentang, maksud vada itu sendiri adalah snek goreng. Sering dimakan pedas dengan cili hijau yang digoreng bersama salutan garam. Sangat menarik!
BAHAN-BAHAN KENTANG VADAI
– 500 gm ubi kentang

– 50 gm tepung beras
– 2 biji bawang besar – dicincang

– Daun ketumbar di cincang

– Cili padi dicincang (ikut kepedasan masing-masing)
– 1/4 tsp serbuk cili
– Garam ikut taste masing-masing
CARA-CARA MEMBUAT KENTANG VADAI
1.Rebus 500g ubi kentang

2. Ubi kentang yang direbus dan dilenyek

3. Campurkan semua bahan

4. Gaulkan semua

5. Masukkan 50g tepung beras

6. Gaul hingga sebati

7. Buat macam ni

8. Buat siap-siap, nanti senang nak goreng.

9. Goreng dalam minyak yang panas sampai kekuningan

10. Siap!

Sumber: Resepi Masakan Semudah ABC